12 Ноябрь 2020, 13:57\nТәүге ҡарХикәйәОҙон тәнәфестә уҡытыусыларҙы биш минутлыҡ кәңәшмәгә йыйҙылар. Йома көн директорҙар семинарында үткәреләсәк асыҡ дәрестәрҙе һәм шуға бәйле һорауҙарҙы яңынан ҡарап сығыр өсөн. Дәрестәр теҙмәһе үҙгәрмәйәсәк, тәүгеһенә инмәҫтәр, икенсе сәғәткә тура килер, тигәйнеләр. Йома минең дәресем 3-сө сәғәттән башлана. Шуға тыныс ултырам. Уҡытыу буйынса директор урынбаҫары асыҡ дәрескә кластарҙы билдәләй башланы. 7-сене өндәшмәй үтте. Мөһабәт кәүҙәле Илнур Фәнил улы, ҡулдары менән һорғолт бөҙрәләрен артҡа һыпырып, былай тине:– Бөтәбеҙ ҙә беләбеҙ, 7-селәр – көсһөҙ класс. Расписание буйынса – математика. Өҫтәүенә, математика уҡытыусыһы Гөлгөнә Рәсил ҡыҙы сентябрҙән генә эш башланы. Шулай булғас, ул көндө 7-се кластың икенсе дәресе бер нисек тә математика була алмай. Нишләйбеҙ?\nТынлыҡ урынлашты. Ысынлап та, вуз тамамлап ҡына килгән йәш белгес директорҙар талабына ярашлы асыҡ дәрес бирә алмай – уныһы аңлашыла. Тик бер уҡытыусы ла 7-сене алырға теләмәй. Күпме педсоветтарҙа улар хаҡында бәхәсләшеү, һөйләшеү булды – ни өсөн «көсһөҙ класс»? 2-3-сө кластарҙа 3-4-селәр менән бергә уҡыу һөҙөмтәһе ине ул. Ике кластан байтаҡ бала йыйыла – уҡытыусы ниндәй генә яҡшы булмаһын һәм тырышып уҡытмаһын, тейешле белемгә өлгәшә алмай уҡыусылар. Тиҙҙән башланғыс мәктәптән дүрт класс бергә уҡығандар килһә, унда ни булыр?!\n– Ул көндө 7-селәргә Башҡортостан тарихы һәм мәҙәниәте лә инә бит. Бәлки, икенсе дәресте һеҙ алырһығыҙ, Әлфирә Баязитовна? – тип ипле генә миңә ҡараны. Бөтә зал боролоп миңә төбәлде. Күптәрҙең йөҙөндә – кинәйәле йылмайыу. «Шәп уҡытыусы исемен йөрөткәс, әйҙә, «көсһөҙ класс» менән шәп булып ҡара әле!» – тигән уйҙы уҡырға була.\nМыҫҡыллы ҡараштарға иғтибар итмәнем, өйрәнеп бөткәнмен инде.\n...Ҡыңғырау шылтыраны. Тап шул 7-се класта дәрес үткәрергә тейешмен. Бөгөн теманы яҡшы үҙләштерһәләр, һынатмаҫтар әле, тигән ышаныс менән класҡа индем.\nЯңы теманы аңлатып бөткәс, үҙ аллы эш бирҙем. Үҙем журналға теманы яҙып ҡуйырға тип, инде генә ултырғайным, бер уҡыусым ҡапыл ҡысҡырып ебәрҙе:\n– Тышҡа ҡарағыҙ әле! Ниндәй матур ҡар яуа!\nУға башҡалар ҙа ҡушылды:\n– Ҡар яуа! Ҡар яуа!\nБалаҡайҙар, тыштан күҙҙәрен алмай, тотош стенаны биләп торған ҙур тәҙрә янына йыйылды. Мин дә ирекһеҙҙән уларға эйәрҙем.\nЕргә тәүге ҡар күҙе төшөүе! Ябалаҡлап ҡына яуған ҡарға һоҡланып, иҫебеҙ китеп ҡарап торабыҙ. Ҡара ергә төшкән аҡ ҡар бөртөктәре иреп юғала барһа ла, тәүге булыуы менән күңелдә күпме кисереш уята!\nТәүге ҡарҙар яуа! Тимәк, ап-аҡ тынын бөркөп, ҡыш миҙгеле аяҡ баҫа Ергә! Ҡышты балалар ғына түгел, өлкәндәр ҙә көтөп ала шул. Бәләкәйҙәр саңғы, коньки, сана шыуып кинәнһә, ололар йәй, көҙ буйы бөткөһөҙ мәшәҡәттәрҙән бушап, яҙға сыҡҡансы бер аҙ ял итеп ала. Һәр хәлдә, ауыл кешеһе өсөн ҡулай ҡыш миҙгеле. Шулай һоҡланып күпме торғанбыҙҙыр?! Уҡыусыларым тиҙ генә ысынбарлыҡҡа ҡайтарҙы:\n– Апай, ә директорҙар килгәндә беҙгә ниндәй дәрес була ул?\nҺүҙҙе башҡалар элеп алды:\n– Бүтән кластар асыҡ дәрескә әҙерләнә, ә беҙ белмәйбеҙ ҙә...\n– Шулай инде. Беҙ – иң насар класс...\nБына бит, тәбиғәттең иң мөғжизәле мәлен күҙәткәндә лә, уларҙа – тормош ғәме. Ниңә улар насар класс булһын инде?!\nДәрескә ингәс тә, яңылығымды нисек, ҡасан әйтергә, тип баш вата инем, бына бит форсаты үҙенән-үҙе килеп сыҡты. Иң кәрәкле һүҙҙәр табып, урындарына ултырышҡан уҡыусыларыма өндәшәм:\n– Балалар, ярай әле иҫкә төшөрҙөгөҙ, һеҙгә асыҡ дәрес Башҡортостан тарихы һәм мәҙәниәтенән була.\nКласс тынып ҡалды.\n– Беҙ иң насар класс булғас, белмәйҙәр, наҙандар, тип әрләп китһәләр, һеҙгә эләгә инде, – тине «осоҡ» ҡушаматлы Дилә.\nБына бит, иң тәүҙә мине ҡайғырталар... Юҡ, баштағы «беҙ насар» тигән уй менән уңышҡа ирешеп булмаясаҡ. «Атака»ға күсәм.\n– Үҙегеҙҙең республикағыҙҙың тарихын һәм мәҙәниәтен белмәй, оятҡа ҡалырға уйлайһығыҙмы? Һеҙ бына бәхетлеһегеҙ, киләһе йылғы етенселәр ФГОС буйынса Башҡортостан тарихы һәм мәҙәниәтен өйрәнә алмаясаҡ, уларҙы йәлләргә кәрәк, – тинем. Өндәшмәйҙәр. Күҙҙәре ҙур асылған. Һүҙҙәремде әйтеп бөтөргә тырышам. – Ингән кеше һеҙҙең барығыҙҙың да ата-әсәһен белә. Дәрестән сыҡҡас: «Шул партала ултырған кемдең балаһы ине, уҡымай икән» йәки «Бынау уҡыусының бөтөнләй дәрестә эше юҡ», – тиһә, яҡшымы, әллә «Анау егет ҡайһылай шәп яуап бирә, атаһы кем?» – тиһәләр?! Әлегә әҙерләнергә ваҡыт бар. Мин һеҙгә ышанам, – тигән булам.\nҠыңғырау шылтыраны. Журналыма баһалар ҡуйған арала балалар геүләшеп асыҡ дәрескә нисек кейенеү тураһында һөйләшә ине.\n– Илнар, һин сәсеңде алдыраһыңдыр ул?\n– Айназ, йомаға салбарыңды үтекләп кил!\n– Бөтәбеҙгә лә форма кейергә, егеттәр аҡ күлдәктә, ҡара салбарҙа!\nЕңел һулап ҡуйҙым. Тимәк, боҙ ҡуҙғалды. Былай барһа, эштәр хөрт түгел! Артабан дәресем юҡ ине. Ҡайтырға сыҡтым. Саф һауала тын алыуы ла рәхәт. Таш мәктәптә нисек тынсыу икәнен урамға сыҡҡас ҡына аңлайһың.\nӨйөрөлөп-өйөрөлөп ҡарҙар яуа! Юл ситендәге таҙа ерҙә аҡ мыйыҡтай аҡ һырҙар һуҙылған.\nОшо тәүге ҡар яуыуына бәйле бала саҡ хәтирәһе мине ғүмерем буйы оҙата килә. Был күңелһеҙ хәл иҫкә төшкән һайын мин уны уйымдан тиҙерәк ҡыуырға теләйем. Ләкин ул, бәйләнсек себен кеүек, тәүге ҡар яуыу менән, күҙ алдына баҫа.\nБишенсе класта уҡып йөрөйбөҙ. Беренсе-икенсе класта бәхетле булғанбыҙ – бик мөләйем уҡытыусы – Бикә Ғәлләм ҡыҙы уҡытты беҙҙе. Ә өсөнсөлә төрлө кеше белем бирҙе. Бикә апай Ҡәһәрмән ағайҙан айырылып, бәләкәй генә ҡыҙы Розаны алып, Учалыһына ҡайтып китте. Беҙҙе генә түгел, шаян малайҙарҙы ла баштарынан һыйпап, яратып ҡына уҡытҡан Бикә апайы быҙҙы шул тиклем һағындыҡ. Мин әсәйемдән уның ниңә ҡайтып китеүен ипләп кенә һораштым. Әсәйем:\n– Йүнһеҙ кеше булып сыҡты Ҡәһәрмән. Шул тиклем матур, уңған, аҡыллы ҡатынды тота алманы. Балалар уҡытыусыһыҙ ҡалды, – тип үҙенең дә ҡайғырыуын белдерҙе. – Яҡшы ҡатынды тотоу өсөн үҙеңә лә аҡыллы ир булыр кәрәк шул, – тип өҫтәп ҡуйҙы һуңынан.\nШуға мин эсемдән генә Ҡәһәрмән ағайҙы әрләп йөрөнөм. Ни өсөн халыҡ уны Ҡәһәрмән тип атаған? Ҡаһарман – баһадир булһын тип ҡушылғандыр бит исеме?! Ә бында Ҡәһәрмән – «ҡәһәрле кеше»...\nДүртенселә яңы фәндәрҙән төрлө уҡытыусы һабаҡ бирә башланы. Математиканан Сәнә апай уҡыта. Уны «йүкә телефон» аша «уҡытыусыға уҡымаған, ун класс белем менән генә йөрөй», тип ишеттек. Беҙҙең класта ла «йүкә телефон»лы ҡыҙҙар бар. Түбәнге остан Вәғиәне хатта «белешмәләр бюроһы» тип йөрөтәбеҙ. Нимә һораһаң, һәр саҡ белә, бөтә нәмә хаҡында хәбәрҙар. Бына шул «йүкә телефон» «математика уҡытыусыһы һөнәрһеҙ көйө уҡытып йөрөй» тигән хәбәр еткерҙе. Әйтәм беҙҙең шуҡ малайҙарҙы тыя алмай. Улар дәрес ваҡытында шаярып та, хатта һуғышып та алырға өлгөрә. Ә мин математиканы яратам. Сәнә апай таҡтаға яҙған миҫалдарҙы иң алдан эшләп бөтәм. Китаптағы мәсьәләләрҙе лә тиҙ сисәм. Шулай байтаҡ ҡына уҡып, Сәнә апайға өйрәнә лә башлағайныҡ...\nБер көн дәрестә, ғәҙәттәгесә, таҡтаға яҙылған миҫалдарҙы дәфтәргә күсереп ултырабыҙ. Ҡапыл тәҙрә аша тышта ҡар яуғанын шәйләнем. Нисек итеп:\n– Ҡарағыҙ әле, тышта ҡар яуа! – тигәнемде һиҙмәй ҙә ҡалдым. Китте шау-шыу! Бөтәһе лә тәүге ҡар яуыуына шатлана, «Ура!» ҡысҡыра, сәпәкәйләй. Шуҡ малайҙар тәҙрәгә ябырылды. Аҡбур тотҡан Сәнә апайҙың таҡта янында албырғап ҡалғанын абайлап, миҫал эшләүемде дауам иттем. Ҡапыл Сәнә апайҙың сәрелдәүенә терт итеп ҡалдым.\n– Сығып кит кластан!\nМиҫалымды эшләп бөтмәй, башымды күтәреп, уҡытыусыға ҡараным. Ә ул һаман сәрелдәй:\n– Бер нимә булмағандай ултыра бит әле үҙе! Юғал күҙемдән!\nКласс тынып ҡалған. «Ура!» ҡысҡырып тәҙрәгә ябырылған балалар ҙа урындарында ултыра. Сәнә апай ғына сыйылдап ҡысҡыра:\n– Сығып кит, тиҙәр бит һиңә!\nКемде әрләй икән тип, тирә-яғыма ҡарайым. Бөтә күҙҙәр ҡурҡышып миңә төбәлгән. Шунда ғына уҡытыусы күҙҙәренең нәфрәтле уғы кемгә тоҫҡалғанын абайланым.\nУл да булмай, уҡытыусы иңемә килеп йәбеште:\n– Әллә һаңғырауһыңмы, сығып кит тиҙәр бит һиңә!\nҮҙем дә һиҙмәҫтән:\n– Сыҡмайым! – тинем дә партаға сат йәбештем. Бер киреләнә башлаһам, ныҡ тиҫкәре мин. Сәнә апай, урынымдан ҡуҙғата алмағас, сәрелдәп, партанан айырмаҡ булып, тарта башлағайны, парта урынынан шылып ишек төбөнә килеп етте. Бөтә балалар ҡурҡышып бер-береһенә ҡараны. Сәнә апай көсө етмәгәс, кластан сығып китте.\nКласс тып-тын. Берәү ҙә һүҙ ҡатмай. Күп тә үтмәне, Сәнә апай Сирғәле ағай менән килеп инде. Сирғәле ағай физиканан уҡыта. Ул – пенсия йәшенә етеп килгән ҡыҫҡа ғына буйлы йыуан бер ағай. «Йүкә телефон» аша уның тураһында «насар тәртибе өсөн ялан яҡтарынан беҙгә, йәғни урман яғына һөрөлгән бәндә» тигән хәбәр таралған. «Башта ыңғай ғына йөрөһә лә, тиҙҙән бында ла «төшөрә» башланы, тол ҡатындар менән сыуалып, типтереп йәшәй» тип тә өҫтәйҙәр. Шуғалырмы, Сирғәлин фамилиялы был кешене олоһо ла, кесеһе лә Сирғәле тип кенә йөрөтә.\nСәнә апайҙың дәресендә шаулашҡан шуҡ малайҙар Сирғәлелә ҡыл ҡыбырлатырға ла ҡурҡып ултыра. Төптән гөрөлдөк тауышы, ҡара ҡыҫыҡ йүгерек күҙҙәре менән Сирғәле әллә кемеңде өркөтөр! Шым ғына ултырһаҡ та, физика фәне серҙәренә төшөнә алмай интегәбеҙ. Ул дәрестең темаһын аңлата-аңлата ла дәреслектә яҙылғанды күсерергә ҡуша. Үҙе ҡайҙалыр сығып юғала. Дәрес тамамланыр алдынан ғына инә лә күсереп өлгөрмәгәнде өйгә бирә. Кем дәфтәренә яҙып килә, икенсе дәрестә уға «5» ҡуя, кем яҙмай – уға «2».Физиканан мин гел «5» алам. Ләкин нимә күсергәнемде аңламайым. Яҙғанымды аңларға тырышып, ҡат-ҡат уҡығаным да бар, барыбер төшөнмәйем. Ә башҡа фәндәрҙән «5»-кә, «4»-кә уҡыйым, уларҙы аңлайым.\nСирғәле ағай минең яныма килеп баҫты:\n– Тор, әйҙә, сығайыҡ!\n– Юҡ, сыҡмайым!\nУл мине беләгемдән тотоп ҡуҙғатырға уйлағайны, мин тағы партаға йәбештем. Сәнә апай, яҡлаусыһы бар кешеләй, сәрелдәп:\n– Ә, бер ҙә сыҡҡың килмәйме, кеше ҡотортоп ултырырға шәп инең бит, сыҡ кластан! – тип, боҙоҡ пластинка кеүек, бер һүҙҙе тәҡрарланы.\nСирғәле аптырап торҙо ла сығып китте. Шул саҡ ишек асылды ла директор менән завуч күренде. Завуч – рус теле уҡытыусыһы:\n– Что происходит? – тип һораны.\nДиректор партаға йәбешеп ултырған миңә һәм ишек төбөнә күскән партаға ҡарап, эштең ниҙә икәнлегенә тиҙ төшөндө, Сәнәгә ымлап:\n– Сәнә Сабир ҡыҙы, кабинетымда көтәм һеҙҙе! – тип сығып китте.\nЙома көн еткәне һиҙелмәй ҙә ҡалды. «Беҙҙе бер уҡытыусы ла алғыһы килмәй» тип йөрөгән етенселәрем бөтәһе лә ыҫпай кейенгән, өйгә эштәре әҙерләнгән ине. Дәрестә нимә ҡушыла, шуны үтәп, әүҙем ҡатнаштылар. Һәр береһенең күҙҙәре яна, ярышҡа сыҡҡан аҡбуҙаттармы ни – барыһы ла эшләне. Бик ҡәнәғәт ҡалдым балаларҙан! Директорҙар алдында ятҡан 10 талап буйынса ла иң юғары баһа ҡуйылған ине дәресемә!\nӨҫтән оло йөк төшкәндәй ҡайтырға сыҡтым. Өс көн туҡтамай тиерлек яуған ҡар бөтә донъяны аҡҡа буяған. Йәш ҡар һыуығы быға тиклем иҙелеп ятҡан аяҡ аҫтын да шыҡырлатып туңдырған. Ошо донъяның аҡлығына кинәнеп, өйгә ашығам.\nАсыҡ дәрескә әҙерләнеп, уның өсөн борсолоп, ошо арала әсәйем менән дә һөйләшмәгәнмен икән. Эштәрем уң барһа ла, кәйефем төшһә лә уға шылтыратып алырға ғәҙәтләнгәнмен. Әле лә телефон һандарын йыйҙым. Сымдың икенсе осонда әсәйемдең тауышы ишетелде, йөрәккә йылы йүгерҙе. Әсәйем тәүҙә өйҙәге, ауылдағы хәлдәрҙе һөйләй. Унан үҙемдең яңылыҡтар менән бүлешәм – шулай өйрәнгәнбеҙ. Әле лә ҡәҙерлем өй тирәһен барлап сыҡҡас, ауыл хәбәрҙәренә күсте. Терт итеп ҡалдым, яңы ғына иҫләп алған Сәнә апай хаҡында ине һүҙ.\n– Пенсияға сыҡҡас, Сәнә аҡылға еңеләйҙе. Һуңғы йылдарҙа ауылда йәшәмәне, әле оло, әле кесе ҡыҙында булды. Сирләй башлағас, яңғыҙын ғына ҡалдырмай, гел бикләп йөрөр булғандар. Был юлы янында ете йәшлек ейәнсәре ҡалғас, ишекте бикләмәгәндәр. Ҡыҙы ла, кейәүе лә эштә ваҡыт. Ейәнсәре күршеләренә уйнарға киткән. Сәнә өйҙән сыҡҡан да киткән. Балалары эштән ҡайтһа, әсәләре юҡ. Башта өндәшмәй генә эҙләгәндәр. Төнгә тиклем таба алмағас, полицияға хәбәр иткәндәр. Төндә ныҡ һыуытты. Кистән башланған тәүге аҡ ҡарҙа Сәнәнең эҙҙәрен, сисеп ырғытҡан кейемдәрен күреп, үҙен дә тапҡандар. Бер ҡайын төбөндә бөршәйеп кенә туңып ултырған. Бик алыҫҡа киткән шул. Бәлки, ауылға ҡайтырға уйлағандыр. Ошо тәүге ҡар яумаһа, уны таба алмаҫтар ине, тип һөйләй халыҡ, – ти әсәйем.\nТелефонды һалғас, оҙаҡ ҡына шаңҡып йөрөнөм. Йәл ине Сәнә апай...


Хаҡлы ялдағылар хаҡында хәстәрлек күреү фарыз » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Социаль мәсьәлә » Хаҡлы ялдағылар хаҡында хәстәрлек күреү фарыз\nКесегә мәрхәмәт ит, олоға итәғәт ит.\nБөгөн республикала 1 миллион 800 мең самаһы пенсионер иҫәпләнә. Уларҙың 200 меңенең хеҙмәт урыны бар. Әлеге мәлдә эшләп йөрөгән граждандар менән пенсионерҙар нисбәте яҡынса икегә берәү тура килә. Пенсия йәше үҙгәргәс, 2030 йылға был нисбәт өс хеҙмәткәргә бер пенсионер кимәленә яҡынлашасаҡ тип күҙаллана.\nҒүмер оҙайлығы артҡан һайын, оло йәштәге кешеләр һаны ла күбәйә, шуға күрә бөгөн пенсионерҙарҙың мөмкин тиклем әүҙемерәк тормош алып барыуы — хәленән килгәнсә эшләүе, белем кимәлен күтәреүе, лайыҡлы, сифатлы медицина ярҙамы һәм социаль хеҙмәттәр алыуы бик мөһим.\n“Берҙәм Рәсәй” партияһының “Өлкән быуын” федераль проекты тап ошо бурыстарҙы хәл итеүгә йүнәлтелгән. Ул 2017 йылда башланды, йәмғеһе биш йылға иҫәпләнгән. Проект сиктәрендә ҡарттар һәм инвалидтар өсөн интернат-йорттарҙағы сираттарҙы бөтөрөү, социаль хеҙмәтләндереү учреждениеларын төҙөкләндереү күҙаллана. Был башланғыста ҡатнашыусылар пенсионерҙарға һәр төрлө алдаҡсыларҙан һаҡланыу алымдары тураһында һөйләй, компьютерҙа эшләргә өйрәтә, шәхси ихаталарҙы төҙөкләндерә.\nИлебеҙ Президенты Владимир Путин Федераль Йыйылышҡа Мөрәжәғәтнамәһендә Рәсәйҙә ғүмер оҙайлығы 80 йәшкә етергә тейеш тип билдәләне. Бөгөн был күрһәткестең 72,5 йыл булыуын иҫәпкә алһаҡ, киләсәктә гериатрия тармағының ил медицинаһының өҫтөнлөклө йүнәлешенә әйләнергә тейешлеге аңлашылалыр. Башҡортостан ошо хеҙмәтте үҫтереү буйынса тәжрибә төбәктәре исемлегенә инде. Республика дауаханаларында гериатрия бүлектәре, ә поликлиникаларҙа ошо йүнәлештәге кабинеттар барлыҡҡа килде. Дөйөмләштереп әйткәндә, был проект һаулыҡ һаҡлау һәм социаль яҡлау органдары тарафынан пациенттарҙы бергә хеҙмәтләндереү нигеҙендә оҙайлы медицина ярҙамының берҙәм системаһын булдырыуға йүнәлтелгән.\n“Өлкән быуын” проектына ярашлы ойошторолған акцияларҙың береһе “Ветеранға барам” тип атала. Ул республикалағы ирекмәндәр хәрәкәте менән тығыҙ бәйле. Теләге булған һәр кем, ветерандың өйөнә килеп, хужалыҡ эштәрендә ярҙам итә ала. Мәҫәлән, Мәсетле районында ирекмәндәр тыл ветераны Елизавета Берсенева янына йөрөй. Йәштәр пенсионерға баҡса эштәрендә булыша, утынын яра, ихатаһын тәртипкә килтерә.\nБөйөк Еңеү көнө алдынан райондың үҙәк балалар модель китапханаһында Оло Ыҡтамаҡ лицейының VIII класс уҡыусылары өсөн “Һуғыш балалары” тип аталған тарихи дәрес үтте. Осрашыуға бала сағы һуғыш йылдарына тура килгән ҡатын-ҡыҙҙар — Анна Белобородова менән Евгения Паначева килде.\nҠариҙел районынан бер төркөм хеҙмәт ветерандары Өфөгә сәйәхәткә килеп ҡайтты. Улар республика Хәрби дан музейында булды, Мәжит Ғафури исемендәге Башҡорт дәүләт академия драма театрында “Мулла” спектаклен ҡараны, спектакль башланғансы фойела оркестр уйнаған көйҙәр аҫтында рәхәтләнеп вальста өйөрөлдө, милли бейеүҙәргә ҡушылды. Юлда өлкән йәштәгеләрҙе медицина хеҙмәткәре оҙатып йөрөнө.\nЭш – шатлыҡ ул\nЭшләп йөрөгән пенсионерҙар араһында йәштәргә биргеһеҙ дәртле, әүҙем ололар байтаҡ. Салауат белем биреү һәм һөнәри технологиялар колледжының физик тәрбиә етәксеһе Миңлегөл Янбаеваға 60 йәш. Тормошто яратҡан дәртле ханым хаҡлы ялға сығырға йыйынмай. Йәш күңелле булып ҡалыуының сере – йәштәр менән әүҙем эшләүҙә һәм аралашыуҙа. Бынан тыш, ул – Салауат ҡалаһы пенсионерҙарының йыйылма спорт командаһы капитаны.\n— Мин оҙаҡ йылдар физкультура дәресен алып барам. Бер үк ваҡытта райондың социаль үҙәгендә сәләмәтлек төркөмө туплап, пенсионерҙар менән шөғөлләнәм, оло йәштәгеләргә әүҙем йәшәү рәүеше өлгөһө күрһәтәм. Йыш ҡына ололар һәм йәштәргә күнекмәләрҙе бергә уҙғарам. Күптәр ваҡыт етмәүгә зарлана. Иң мөһиме – ялҡауланмаҫҡа, тәүлектә 24 сәғәт, уны дөрөҫ ойошторорға ғына кәрәк. Мәҫәлән, телевизор ҡарауҙы бер сәғәт-сәғәт ярым физкультура йәки саф һауала йөрөү менән алмаштырырға мөмкин. Һаулығың хаҡында хәстәрлек күрһәң, “көмөш” йәштә лә күп эш атҡарырға була.\nЯңғыҙаҡтар ғаиләлә тәрбиәләнә\nКүптән түгел оло йәштәге яңғыҙаҡ кешеләргә ғаиләлә йәшәү мөмкинлеге булдырылды, йәғни 2016 йылдың декабрендә “Башҡортостан Республикаһында оло йәштәге граждандарҙы һәм инвалидтарҙы ғаиләгә тәрбиәгә алыу тураһында” 432-се закон ғәмәлгә инде.\nҒаилә, хеҙмәт һәм халыҡты социаль яҡлау министрлығында билдәләүҙәренсә, ололарҙы тәрбиәгә алған ғаиләләр ҡарттар йорто кеүек учреждениеларға альтернатива булып тора. Законға ярашлы, ғаилә оло йәштәге кешене йәки инвалидты тәрбиәгә ала. Был осраҡта ҡарауға мохтаж граждандың стационар социаль хеҙмәтләндереү ойошмаһы ҡарамағында булыуы йәки үҙаллы йәшәүе мөһим түгел.\nОло йәштәге кеше йәки инвалид тарафынан ғаиләгә бирелгән аҡса йән башына уртаса килемдең 75 процентынан күберәк була алмай. Сығымдар өсөн ай һайын отчет бирелә. Был документҡа тәрбиәгә алыныусы ла ҡул ҡуя. Өлкән кешене йәки инвалидты ҡараусыға айына 6200 һум күләмдә аҡса түләнә. Әгәр тәрбиәгә алынған 80 йәштән уҙған кеше йәки I төркөм инвалиды булһа, түләү 30 процентҡа арттырыла. Һүҙ ыңғайында шуны ла әйтеп үтеү кәрәк: социаль йүнәлештәге стационар учреждениела бер оло кешене йәки инвалидты бағыу айына 16 мең һумға төшә. Бөгөн беҙҙә Ғаилә, хеҙмәт һәм халыҡты социаль яҡлау министрлығы ҡарамағындағы биш йорт-интернат эшләй, республика буйынса уларҙың 29 бүлексәһе иҫәпләнә.\nӘлеге ваҡытта Башҡортостанда 124 ғаилә тарафынан 84 кеше тәрбиәгә алынған. Ғаилә, хеҙмәт һәм халыҡты социаль яҡлау министры урынбаҫары Ольга Кабанова белдереүенсә, бындай ғаиләләр институтын үҫтереү оло йәштәгеләр һәм инвалидтар өсөн уңайлыраҡ көнкүреш шарттары булдырыуға, уларҙың тормош сифатын яҡшыртыуға, быуындар бәйләнешен нығытыуға, социаль яңғыҙлыҡ күренешен иҫкәртеүгә (бигерәк тә ауыл ерендә) булышлыҡ итәсәк.


“Тимер ат”ың ватылһа, йүнәтерҙәр » Башҡортостан гәзите | Газета Башкортостан на башкирском языке официальный сайт\nБашҡортостан гәзите » “Тимер ат”ың ватылһа, йүнәтерҙәр\n“Тимер ат”ың ватылһа, йүнәтерҙәр 28.03.2017 // ---\n“Автостат” мәғлүмәттәренә ҡарағанда, һуңғы йылдарҙа илдә автомобилдәр һаны бик йылдам арта. Үҙ сиратында “тимер ат”тарҙы йүнәтеүселәр ҙә күбәйә. Тәтешле районының Үрге Тәтешле ауылындағы “Автодеталь” махсуслашҡан магазины ла бына оҙаҡ йылдар инде еңел автомобилдәргә запас частар һатыу менән ныҡлап шөғөлләнә.\nБыл сауҙа нөктәһенә Рәмзиә менән Ҡәнифйән Саппаровтар етәкселек итә. Йомош менән магазинға килгән һәр кешене хужалар яҡты йөҙ, йылы һүҙ менән ҡаршы ала. Бында кәштәләр бай: Өфөнән, Удмурт, Татарстан республикаларынан ҡайтарылған автомобиль өсөн алмаш частарҙы сират тороп һатып алалар. Клиенттар быны тауарҙың сифатлы, сағыштырмаса арзан, хеҙмәтләндереүҙең юғары кимәлдә булыуы менән аңлата.\nСаппаровтарҙың уңған, тырыш һәм бөтмөр ғаиләһенә һоҡланмау мөмкин түгел. Рәмзиә Сабир ҡыҙы сығышы менән Балҡайпан ауылынан. Үрге Тәтешлелә Һаҡлыҡ банкында эшләгәндән һуң, үҙ эшен асырға йөрьәт итеп, эшҡыуарлыҡ менән шөғөлләнә башлай. Тәүҙә район үҙәге баҙарында кейем-һалым менән сауҙа итә, тауар алырға Рәсәйҙең төрлө ҡалаларына барырға тура килә. Тирә-яҡта хужабикәне егәрле ҡатын тип белһәләр, ғаилә башлығы Ҡәнифйән Муллағаян улы хәстәрлекле хужа булараҡ таныш. Ҡәнифйән ағай Бәҙрәш ауылында тыуған. Ғүмер буйы водитель булып эшләгән. Ҡатынына ул эшҡыуарлыҡта ла, тормошта ла ярҙамсы, ныҡлы терәк, таяныс, кәңәшсе. Йорт-ҡуралары, баҡсалары һәр саҡ бөхтә, ҡараулы. Бер-береһен ярты һүҙҙән аңлап, бына 37 йыл татыу ғүмер кисерәләр, ике балаға ғүмер бүләк иткәндәр.\nАта-әсәһенең автомобилгә кәрәкле запас частар, двигатель менән булышыуын бала саҡтан күреп үҫкән улдары Илнур ҙа бай тормош тәжрибәһе туплай. Ижевск нефть институтын тамамлап, бөгөн Үрге Тәтешле ауылында автомобиль йыуғыс һәм шиномонтаж үҙәге асҡан.\n– Эшем бик оҡшай, сөнки бала саҡтан автомобилдәр менән ҡыҙыҡһынам. Был шөғөл миндә дәрт-дарман уята. Беҙгә күрше ауылдарҙан да ярҙам һорап киләләр, һәр клиент менән килешеп эшләргә тырышабыҙ.\nҠыҙҙары Рәфиҙә лә эшҡыуарлыҡ менән шөғөлләнә, “Автодеталь” магазины бинаһында урынлашҡан “Позитив” сувенирҙар һәм бүләктәр кибетенә етәкселек итә.\nХәҙерге баҙар шарттарында үҙ эшен асып, заман менән бергә ҡыйыу, ышаныслы атлаған, яҡташтарына әленән-әле матди ярҙам күрһәткән Саппаровтар, киләсәккә оло пландар ҡороп, ҙур өмөттәр бағлап, эшҡыуарлыҡты артабан да киңерәк йәйелдереү уйы менән йәшәй.


Йәкшәмбе көнө республикала һыуытасаҡ // Йәмғиәт | новости башинформ.рф\nЙәкшәмбе көнө республикала һыуытасаҡ\n11:29, 22 июня 2012 Йәмғиәт\nЙәкшәмбе, 24 июндә, республикала һыуытасаҡ. Термометр бағанаһы төндә 11-16 градусҡа тиклем төшә. Алдағы көндәргә һауа торошо менән БР Хөкүмәтендә үткән селектор кәңәшмәһендә гидрометеорология һәм тирә-яҡ мөхит мониторингы буйынса Башҡортостан идаралығы начальнигы Юрий Ферапонтов таныштырҙы.\nУның һүҙҙәренсә, ямғыр аҙна аҙағынаса яуа. 25 июндән яуым-төшөм көтөлмәй, әммә көндәр 27 июндән һуң ғына йылына. Артабан республикала һауа температураһының 25-30 градусҡа етеүе көтөлә.\nТеги: һауа торошо,ямғырҙар


Хәсән менән Зилә һеҙгә ҡунаҡҡа килә\n«Йәшлек» гәзите » Мәҙәниәт һәм сәнғәт » Хәсән менән Зилә һеҙгә ҡунаҡҡа килә\n02.04.2011 Хәсән менән Зилә һеҙгә ҡунаҡҡа килә\nЭстрадабыҙҙың танылған йырсыһы, Ш. Бабич исемендәге республика дәүләт йәштәр премияһы, халыҡ-ара конкурстар лауреаты Хәсән Усманов, моңло тауышлы тормош юлдашы Зилә һәм ижадташ дуҫтары менән яңы шоу-концерт әҙерләп, ҙур сәфәргә сыға.\n«2003 йылда студиямды астым һәм, Аллаға шөкөр, уңышлы эшләйбеҙ – яңы альбомдар сығарабыҙ, концерттар ҡуябыҙ. Мәскәү, Санкт-Петербург кеүек ҡалаларҙа, Себер тарафтарында, күп кенә өлкәләрҙә булдыҡ. Хәҙер алда тағы ла оҙон юлдар, – тип ниәттәре менән уртаҡлашты Хәсән Усманов. – Башҡортостанда, унан ситтә 20-ләгән концерт уҙасаҡ. Һеҙ яратып тыңлаған һәм яңы йырҙарҙан, дуэттарҙан, дәртле бейеүҙәрҙән торған, заманса яҡтыртҡыстар, лазер менән биҙәлгән шоу-тамашала популяр юмор оҫтаһы Марс Сәйетғәлиндың ҡатнашыуы үҙе бер бүләк буласаҡ».\nКонцерттар 4 апрелдә Архангелда (19.00 сәғәттә) башлана. Артабан 5-ндә – Раевкала, 6-нда – Асҡында, 7-ндә – ҡариҙелдә, 8-ндә – Уфимский ҡасабаһында (Хәйбулла районы), 9-нда – Матрайҙа (16.00 сәғ.) һәм Юлдыбайҙа (21.00 сәғәттә, Йылайыр районы), 10-нда – Орск ҡалаһында (18.00 сәғ., Ырымбур өлкәһе), 11-ндә – Аҡъярҙа, 12-ндә – Дәүләттә (Әбйәлил районы), 13-ндә – Ташбулатта (Әбйәлил районы), 14-ндә – Учалы ҡасабаһында, 15-ндә – Балаҡатайҙа, 16-нда – Яуышта (16.00 сәғ.) һәм Ләмәҙҙә (20.00 сәғ., Мәсетле районы), 17-ндә – Йосопта (16.00 сәғ.) һәм Туғыҙлыла (20.00 сәғ., ҡыйғы районы), 18-ндә – Малаяҙҙа, 19-нда – Дәүләкәндә, 20-ндә – Стәрлебашта, 21-ндә Миәкәлә концерттарға рәхим итегеҙ!


Республикала 32 градус эҫе булыуы көтөлә\n22 Июнь , 09:52\nБашгидрометүҙәк хәбәр итеүенсә, алдағы өс көндә республикала йәнә йәйгесә йылы була. Шаршамбы, 22 июндә, урыны менән ҡыҫҡа ваҡытлы ямғыр яуыуы, йәшен йәшнәүе көтөлә. Ел төньяҡ-көнбайыштан, көнбайыштан талғын, йәшен ваҡытында көсәйеүсән. Һауа температураһы көндөҙ+ 22, +27 градус була.\nКесаҙна, 23 июндә, төндә урыны менән, көндөҙ республикала ҡыҫҡа ваҡытлы ямғыр, йәшен фаразлана. Ел йүнәлешен үҙгәртеүсән, талғын, көндөҙ йәшен ваҡытында көсәйеүсән. Һауа температураһы төндә +12, +17, көндөҙ +24, +29 градус.\nЙома, 24 июндә, урыны менән ҡыҫҡа ваҡытлы ямғыр яуыуы, йәшен йәшнәүе көтөлә. Ел йүнәлешен үҙгәртеүсән, талғын, көндөҙ йәшен ваҡытында көсәйеүсән. Һауа температураһы төндә +14, +19, көндөҙ +21, +26, көньяҡта +27, +32 градусҡаса күтәрелеүе мөмкин.


3 Май 2019, 14:03\nУның менән уйламағанда ғына дауаханала осраштыҡ. Әллә ни төҫ ташламаған, йәштәрсә тура һынлы, оҙон ғына кәүҙәле кеше. Сәстәренә лә һуңғы йылдарҙа ғына сал йүгерә башлағанға оҡшай. Үҙенә һис тә 80-90 йәште бирмәҫһең.Һөйләшеп киттек. Һүҙгә лә әүәҫ булып сыҡты ағай кеше. Хәтере лә шәп, тауышы ла көр. Әллә ҡасанғы хәл-ваҡиғаларҙы бөгөнгөләй хәтерендә тота.\nЯңы танышым Абдулла ағай Ҡаранйылға ауылынан булып сыҡты. Хәйерниса менән Мырҙабай Йәноҙаҡовтарҙың ишле ғаиләһендә (7 бала) өсөнсө бала булып донъяға килгән. Атаһы Мырҙабай беренсе донъя һуғышында ҡатнашып, әсирлектә булып, 1917 йылда тыуған яҡтарына әйләнеп ҡайта. 30-сы йылдарҙа Ҡаранйылғала промколхоз ойошторолғас, уның тәүге рәйесе була.\nАбдулла 11 йәше менән барғанда, илгә оло һынау килә – Бөйөк Ватан һуғышы башлана. Атаһы хеҙмәт армияһына алына. Әсәһе бер итәк бала менән яңғыҙы ултырып ҡала. Һуғыш йылдарында Абдуллаға ололар менән бер рәттән колхозда төрлө эштәр башҡарырға тура килә. Әммә мәктәптә уҡыуын ташламай ул. Һуғыштан һуңғы йылдарҙа аслыҡ тағы ла көсәйә төшә, унан шешенеп үлеүселәр ҙә күбәйә. 9-сы класта уҡыған Абдулла ла шешенә һәм күсерелеш имтихандарында ҡатнаша алмай. Уҡыуын ташларға тура килә. Һауыҡҡас, колхозда төрлө эштәрҙә эшләүен дауам итә. 1947 йылдың көҙөндә үҙ йомошо менән Ҡуйлытамаҡ, Егәҙе, Туҡан аша йәйәүләп, Белорет ҡалаһына юл тота. Бында ул ауылдашы, тиңдәше Айытбайҙы осрата. Ул Белорет металлургия заводы ҡарамағындағы һөнәрселек училищеһына уҡырға урынлашып йөрөй икән. Айытбай Абдулланы ла үҙе менән уҡырға керергә “ҡоҙалай”. Абдулла ла күп уйлап тормай, училищела электрик-слесарь һөнәренә уҡый башлай. 9 класс белемле егеткә уҡыу еңел бирелә. Өҫтәренә оҙон ҡара шинель, аяҡтарына күн ботинкалар кейеп, ауыл яғына ла ҡайтып әйләнә егеттәр.\nИке йыл уҡыу ваҡыты һиҙелмәй ҙә үтеп китә. Заводта бер аҙ сынығыу алғас, 1951 йылдың көҙөндә Абдулла хәрби хеҙмәткә саҡырыла. Яҙмыш уны СССР-ҙың иң көньяҡ нөктәһе Кушка хәрби ҡаласығына ташлай. Бында элемтәсе-радистарҙың әҙерлек курсын үткәс, Урта Азия республикаларының төрлө хәрби\nчастарында элемтәсе-радист булып хеҙмәт итергә тура килә. Армия хеҙмәтенең өс йылы үтә лә китә. 1954 йылдың аҙағында тыуған ауылы Ҡаранйылғаға ҡайтып төшә һалдат.\nТыуған ауылын яратҡан егет сит ерҙе, ҡала мөхитен үҙ итә алмай. Стәрлетамаҡтағы 4-се һанлы механизаторҙар мәктәбенең тракторсылар курсын тамамлап ҡайта ла, башкөллө ер эшенә тотона. Тырыш егет башта ябай тракторсы булып эшләй, тәжрибә туплай. Ә инде 1959-1991 йылдарҙа “Йондоҙ” колхозында гараж мөдире, механик вазифалары йөгөн тарта, йөҙҙәрсә механизаторҙарҙы үҫтереүгә һәм тәрбиәләүгә тос өлөш индерә.\n- Минең дәүерҙә, - ти Абдулла ағай, - бик тырыш механизаторҙар эшләне. Улар иҫәбенә Әмир Мансуров, Хөсәйен Рахманғолов, Мансур Ғәзизов, Әхәт Йәноҙаҡов, Рауил Ғәзизов, Миңнур Исхаҡов, Миңнур Байбулдин,\nТайып Хәсәнов, Зәки Рахманғолов, Ғәли Фәттәхов, Рәшит Исхаҡов һәм башҡа бик күптәрҙе индерергә мөмкин. Уларҙың һәр береһе үҙ эшенең оҫтаһы, һайлаған һөнәренә тоғро булды. Күптәренә хөкүмәт наградалары, маҡтаулы исемдәр бирелде. Механик вазифаһы еңелдән түгел, әлбиттә, запчас-тар эҙләп ҡайҙа ғына барып етмәйһең дә, кемдәр алдында ғына йөҙ һыуыңды түкмәйһең. Үҙ елкәһендә татығандар ғына быны белә. Техниканы ремонтлатыу өсөн Табын, Талбазы, Егән юлдары ла аҙ тапалманы, хатта Харьков трактор заводына уҡ барып етелде, - ти эшләгән йылдарын хәтере аша үткәреп.\nАбдулла Мырҙабай улының да тырыш хеҙмәте иғтибарһыҙ ҡалмай. 1976 йылда уңған механик СССР-ҙың юғары наградаларының береһе – Хеҙмәт Ҡыҙыл Байраҡ ордены менән наградлана. Шулай уҡ йәмәғәт эштәрендә лә әүҙем ҡатнаша. 3-сө бригадала партия уҡыуҙарын алып бара. Иптәштәр суды рәйесе йөгөн дә тарта, 6 тапҡыр ауыл Советы депутаты итеп һайлана. КПСС район комитеты ағзалығына кандидат та була.\nХеҙмәт юлын Бөйөк Ватан һуғышы йылдарында үҫмер көйө генә башлап ебәргән Абдулла ағай “Бөйөк Ватан һуғышының тыл ветераны” исемен лайыҡлы йөрөтә.\n-Бөгөнгө көндә һеҙ эшләгән гараждарҙың емерек хәлдә һерәйеп ултырыуҙары, элекке колхоз баҫыуҙарының дегәнәктән баҫылып ятыуы нисегерәк тьҫир итә? – тип һорайым.\n- Яуапһыҙлыҡ был, башҡаса бер ни тип тә әйтеп булмай, - тине ул көрһөнөп.\n1959 йылда Абдулла Мырҙабай улы Сәйетбаба ауылынан Хәлиҙә Шакир ҡыҙы менән матур ғаилә ҡороп ебәрә. Хәлиҙә апай хаҡлы ялға сыҡҡансы Ҡаранйылға медпунктында шәфҡәт туташы булып эшләй. Йәноҙаҡовтарҙың татыу ғаиләһендә ике ул, ике ҡыҙ буй еткерә. Оло улдары Фәнил ғаиләһе менән Салауат ҡалаһында йәшәй һәм заводта эшләй. Ҡыҙҙары Флүзә менән Фәйрүзә Стәрлетамаҡта төпләнгән, эшләйҙәр һәм татыу ғаиләлә балалар үҫтерәләр.\nОяһында ни күрһә, осҡанында шул булыр, ти халыҡ мәҡәле. Кесе улдары Айваз атаһына күрше генә ун бергә ун бер ҙурлығында Бөрйән ҡарағайынан йорт һалып инеп, гөрләтеп донъя көтә. Тормош иптәше менән балалар үҫтерә. Тик ятмай, эшҡыуарлыҡ менән дә шөғөлләнә. Биш һауын һыйыры, шунса уҡ башмаҡтар, күпләп ҡош-ҡорт аҫрай, һарыҡтар үрсетә. Ихатала өр-яңы ике “Беларусь” тракторы, ике йөк автомашинаһы ултыра. Үҙенең ағас быстырыу пилорамаһында таҡта, брус, штакетник быса. Һораусыларға төргәкле бесәнен дә һата. Киләсәктә тегеү цехы ла асып ебәрмәксе.\nЙорт усағы һүнмәһә, атай-әсәй тигеҙ, татыу ғүмер итһә, балалар ҙа бәхетле була. Абдулла Мырҙабай улы ла балаларына яратҡан атай, ҡатынына ышаныслы терәк-таяныс, ауылдаштарына өлгөлө аҡһаҡал булып үҙенең 89-сы яҙын ҡаршылай.


Республикабыҙҙың хөрмәтле улы » Архив газеты "Йәшлек"\nРәсүл ауылы муллаһы Салауат Камил улы Насиров ауылдашының Өфөлә уҡыған саҡта каникулға ҡайтыуын: «Йәйгеһен ауылға ҡайтыр ине. Бергә «Өс мөйөш», «Марш» бейенек, клубта төрлө уйындар ойошторҙоҡ. Ул шул тиклем ипле, тәртипле кеше. Электән бөхтә кейенә белде. Ололар менән – олоса, кеселәрҙе кесе күреп һөйләшә», – тип иҫкә алды.\nТиҙҙән йәш ғаилә Белоретҡа күсеп килә. 1965 йылда йәш белгесте Белорет элемтә эксплуатация-техник үҙәге башлығының урынбаҫары итеп тәғәйенләйҙәр. Тағы бер йылдан ул үҙәктең начальнигы булып китә. 1987 йылдан ул – ПТУС начальнигы. ПТУС 1992 йылда акционерҙар йәмғиәтенә үҙгәртелә һәм «Башинформсвязь» асыҡ акционерҙар йәмғиәте исеме аҫтында йөрөй. Салауат Ғайсин уның генераль директоры була.\nЯҡташыбыҙ етәкселек иткән «Башинформсвязь» акционерҙар йәмғиәте күп йылдар Рәсәй кимәлендә генә түгел, Европа киңлегендә лә ҡаҙаныштары менән дан тота.\nСалауат Мөхтәр улы шулай уҡ илебеҙҙең элемтә предприятиеларының матди-техник базаһын нығытыу, халыҡты сифатлы телефон бәйләнеше, радио, телевидение менән тәьмин итеү өсөн тырыша. Бының өсөн ул бик күп сит ил партнерҙары менән эшләй. Башҡортостаныбыҙҙың элемтә предприятиеларын заманса юҫыҡта үҫтерә, уның ярҙамы менән ауылдарҙа телефон үткәрелә. Халыҡты телефон бәйләнеше менән тәьмин итеү буйынса Башҡортостан Рәсәй төбәктәре араһында алдынғы урындарҙа, һәм был уңышта Салауат Мөхтәр улының өлөшө ҙур.\nСалауат Мөхтәр улы республикабыҙҙы үҫтереү өсөн янып йәшәй. Мәктәп эскәмйәһенән үк беҙ уның алдына ҡуйған маҡсатына ирешә белеүсән, иҫ киткес сыҙамлы, аҡыллы, ҡыйыу, уйлап эш итеүсән икәнен беләбеҙ. Донъяға ҡыйыу ҡараш ташлап, үҙ көсөнә ышана белгәнлектән, ҙур яуаплылыҡ талап иткән һөнәрҙе үҙ иткән һәм бейек үрҙәр яулаған ул.\n2008 йылда Учалы районының Рәсүл ауылында мәсет һалыуҙа ҙур ярҙам күрһәтте. Унан алда күп өйгә телефон үткәреүҙә һәм тыуған төйәгендә ике ҡатлы мәктәп төҙөүҙә лә ярҙамы баһалап бөткөһөҙ.\nРәсүл ауылының иҫке мәсетенә яңы манара ҡуйырға кәрәклеген ишеткәс, ауылға бура килтерҙе. Баҡтиһәң, Салауат Мөхтәр улы иҫке мәсетте яңыртырға түгел, ә ауылдаштарын яңы иман йорто менән ҡыуандырырға булған. Яҡташыбыҙ төҙөткән мәсеткә хатта күрше ауылдарҙан да киләләр.\nЯңыраҡ Салауат Ғайсин оло юбилейын – 70 йәшен билдәләне. Ошо уңайҙан беҙ уны ихлас күңелдән ҡайнар ҡотлайбыҙ. Уға ҡаҡшамаҫ ныҡлы һаулыҡ, еңел булмаған эшендә ҙур уңыштар, яңынан-яңы үрҙәргә үрләп, яҡындарын ҡыуандырып ғүмер итеүен теләйбеҙ. Бәхетле ғаилә усағы бер ҡасан да һүнмәһен. Беҙҙе нисек һөйөндөргән, үҙе лә шулай бәхет-ҡыуанысҡа ҡойоноп йәшәһен.\nЗаман технологиялары элемтә үҫешен тиҙләт\nҠояш ҡына тиңләшәлер уларға


“Һәр тауыш – яҡшыға өмөт” » Башҡортостан гәзите | Газета Башкортостан на башкирском языке\nБашҡортостан гәзите » Сәйәсәт » “Һәр тауыш – яҡшыға өмөт”\n“Һәр тауыш – яҡшыға өмөт” 02.10.2018 // Сәйәсәт\nТөбәк Башлығы яңы парламентҡа ышаныс белдерҙе. Башҡортостан Башлығы Рөстәм Хәмитов республиканың алтынсы саҡырылыш Дәүләт Йыйылышы – Ҡоролтайҙың тәүге ултырышында ҡатнашты. Төбәк етәксеһе депутаттарҙы парламенттың яңы составында эш башлауҙары менән ҡотлап, закондар сығарыу эшмәкәрлегенең өҫтөнлөклө йүнәлештәрен билдәләне.\nРөстәм Хәмитов Башҡортостанда һайлау кампанияһының юғары кимәлдә үтеүе, тауыш биреү барышында тәүге тапҡыр бюллетендәрҙе эшкәртеү комплекстарының киң ҡулланылыуы, был алымдың һайлау барышын асыҡлыҡ менән тәьмин итеүе хаҡында әйтеп үтте.\n– Һәр төрлө аңлашылмаусанлыҡтарға, етди тәртип боҙоуҙарға юл ҡуйылманы. Һәр һайлаусы үҙ тауышын биреп, власть эшмәкәрлегенә, республикалағы дөйөм хәл-торошҡа мөнәсәбәтен һәм киләсәккә өмөт-ышанысын белдерҙе. Был һайлау республикабыҙҙағы ижтимағи-сәйәси, социаль тотороҡлолоҡто, һайлаусыларҙың күп өлөшөнөң власть алып барған сәйәсәткә ышанысын асыҡ күрһәтте, – тип билдәләне төбәк Башлығы.\nРөстәм Хәмитов сәйәси көстәрҙең һан нисбәте буйынса республиканың Дәүләт Йыйылышы – Ҡоролтай ил күләмендә алдынғылар рәтендә булыуын һыҙыҡ өҫтөнә алды. Яңы парламент алты сәйәси партия вәкилдәренән тупланды: “Берҙәм Рәсәй”, КПРФ, ЛДПР, “Ғәҙел Рәсәй”, “Рәсәй патриоттары” һәм Рәсәйҙең “Йәшелдәр” экологик партияһы.\n– Парламент составының өстән ике өлөшө яңырыуы айырым иғтибарға лайыҡ. 75 яңы депутат һайланды. Һеҙҙең арала оҙаҡ йылдар Хөкүмәттә эшләүселәр, тәжрибәле сәнәғәтселәр, етештереү тармағы етәкселәре, финанс хеҙмәткәрҙәре, юристар, табиптар, мәғариф һәм мәҙәниәт өлкәһе вәкилдәре бар. Яңы идеялар, дәрт, ынтылыш менән яныусы йәштәрҙең күп булыуы ҡыуандыра. Бығаса тупланған тәжрибәне һаҡлап, матур традицияларға таянып, парламент эшмәкәрлеген яңы көс-ҡеүәт менән дауам итеү мөһим, – тип белдерҙе сығышында Рөстәм Зәки улы. – Республика Хөкүмәте, башҡарма власть органдары барлыҡ фракциялар, сәйәси көстәр вәкилдәре менән тығыҙ хеҙмәттәшлек итәсәк, тип ышаныс менән әйтә алам.\nРеспублика етәксеһе Дәүләт Йыйылышы – Ҡоролтай “фекер алышыу майҙансығы ғына түгел, алдынғы ҡарашлы эксперттар үҙәгенә” әйләнергә, унда халыҡты борсоған иң көнүҙәк мәсьәләләр күтәрелергә, иҡтисадты һәм социаль өлкәне үҫтереү буйынса тәҡдимдәр яңғырарға тейеш, тип билдәләне.\n– Беҙҙең уртаҡ бурыс – көндән-көн, йылдан-йыл республикабыҙҙа йәшәү кимәлен күтәреү. Уны тормошҡа ашырыу өсөн закондар сығарыу һәм башҡарма власть органдарының, шулай уҡ тотош йәмәғәтселектең берҙәм эшләүе мөһим. Һеҙҙең өсөн бирелгән һәр тауыш ул Үҙәк һайлау комиссияһы отчетында билдәләнгән һан ғына түгел. Ул – яҡшыға өмөт билдәһе. Кешеләр киләһе биш йылда мөһим мәсьәләләр буйынса закондар сығарыуҙы тап һеҙгә ышанып тапшырҙы. Был ышаныстың хаҡын тулыһынса аңлап, төптән уйланылған, яуаплы ҡарарҙар ҡабул итерһегеҙ, тип уйлайым. Һеҙҙең әүҙемлеккә, халыҡ менән тығыҙ эшләүегеҙгә, ғәҙеллеккә иҫәп тотам, – тип республика Башлығы яңы парламентҡа ҙур ышаныс белдерҙе.


Республиканың юғары уҡыу йорттарында ҡабул итеү кампанияһы башлана // Йәмғиәт | новости башинформ.рф\n13:16, 20 июня 2018 Йәмғиәт\nРеспубликаның юғары уҡыу йорттарында ҡабул итеү кампанияһы башлана Фото: «Башинформ» мәғлүмәт агентлығы\n20 июндә Башҡортостандың юғары уҡыу йорттарында рәсми рәүештә ҡабул итеү кампанияһы башлана – бөгөндән абитуриенттар үҙҙәрен ҡыҙыҡһындырған һөнәрҙәргә документтарын тапшыра ала.\nШуның менән бергә берҙәм дәүләт имтиханының төп тулҡыны дауам итә, һайлау буйынса һуңғы имтихан 2 июлдә була. Хәтерегеҙгә төшөрәбеҙ, юғары уҡыу йорттарына уҡырға инеү өсөн рус теленән һәм база кимәлендәге математиканан, шулай уҡ һайлаған һөнәргә ҡарап, һайлау буйынса ике-өс имтихан һөҙөмтәләрен бирергә кәрәк. Ҡайһы бер вуздар һәм факультеттар, мәҫәлән, ижади, үҙҙәренең өҫтәмә ҡабул итеү һынауҙарын ойоштора.\nӘгәр абитуриенттар берҙәм дәүләт имтиханы һөҙөмтәләре буйынса уҡырға инә икән, вуздарға документтар ҡабул итеү 26 июлдә тамамлана. Юғары уҡыу йорто үҙе һынауҙар үткәрһә, документтар ҡабул итеү 10 июлдән дә һуңға ҡалмайынса дауам итергә тейеш. Уҙған йылдағы кеүек үк, абитуриенттар биш вузға өс төрлө һөнәргә документтар тапшыра ала.\nБерҙәм дәүләт имтиханы һөҙөмтәләрен алғандан һуң, сығарылыш уҡыусылары «Уҡырға ин. Онлайн» махсус сервисы ярҙамында үҙҙәренең вузға инеү мөмкинлеген баһалау мөмкинлегенә эйә. Был калькуляторҙа абитуриенттың берҙәм дәүләт имтиханы һөҙөмтәләре бар, ул уның ниндәй уҡыу йорттарына һәм һөнәрҙәргә үтә аласағын күрһәтә.\nҠабул итеү кампанияһы ваҡытында абитуриенттар өсөн төп даталар:\n20 июнь — вуздар документтар ҡабул итә башлай;\n26 июль — ғаризалар ҡабул итеү тамамлана;\n27 июль — уҡырға алыу башлана;\n29 июль — уҡырға алыу тураһында приказ сығарыла;\n3 август — уҡырға алыу тураһында икенсе приказ сығарыла;\n8 август — буш урындарға һәм түләүле бүлектәргә уҡырға ҡабул итеү башлана.\nТеги: мәғариф, ҡабул итеү кампанияһы-2018


Milfy Cummy: Порно Хәҙер Уйын Уйнап Бушлай Туранан-Тура Балиғ\nБөгөн MILFY уйнай Cummy\nРәхим итегеҙ иң яҡшы йәшәһен һәм ХХХ-уйын, ҡатын-ҡыҙҙарға бағышланған баҙарҙың өлгөрөп! Беҙҙең команда һуңғы бер нисә йыл дауамында эшләп арымай-талмай эшләй, йәғни ойоштороусылар өсөн, иң яҡшы тип һанаған порноигра беҙ, кешеләр билдәле. Беҙ ышана? Ярай, уйнарға тура килә һеҙҙең өсөн, беҙҙең дәғүәләрҙе раҫлайһығыҙ, ләкин беҙ бик ҡаты булыуы тураһында төшөнсә һөйләне, ни булмаһа тип, шундай затты әйберҙәр эш ҡасан етә. Һәм был ваҡытта беҙ яңы уйын аҙағына тиклем бөтә ерҙә контрҙар һәм бынан өҫтәп тулыландырыу планлаштырыла, унда ғына ала, – был донъялағы бөтә булған иң яҡшы өмөт итә һәм уның ХХХ-исем, әсәйем арналған., Ҡатын-ҡыҙҙарҙы беҙ яратабыҙ өлгөрөп һәм таныуҙан ҡурҡманы ла, был – беҙҙең генә ышанығыҙ, был һеҙгә хис шул уҡ хәлде баһалау һәм һутлы өләсәй кеүек, беҙ күп йылдар дауамында. Хәҙер, был порноигра, һеҙ коренастый чертовски күп кисергән, оло йәштәге ханым восхитительный, ул трахаться теләйем: был хәл һеҙҙең менән еңербеҙ тип? Сөнки әгәр был шулай икән, эскә үткәрҙе һәм һеҙҙең туранан-тура алға бара бирә. Беҙ вәғәҙә иткән, был уйын бөтөнләй MILFY Cummy буш, һәм һәр ваҡыт шулай булды – беҙ микротранзакция ғына иҫән ҡала!, Шулай итеп, йәғни әйтерһең, ваҡыт туҡтай һәм мөмкин тиклем тиҙ арала тотоу өсөн рәт-рәт ағзалары впустую зонаһына инә? Тиҙ, һеҙ ҙә булып тора һәм был нимә – беҙгә ғәҙел түгел, тип әйтергә мөмкин, сөнки был!\nMILFY Cummy итеү графигы\nБеҙ аңлап оҙаҡ ваҡыт дауамында, был донъяла онлайн-порноигр етди проблема бар: релиз уның тулыһынса сифаты уртаса түбән була. Был ҡот осҡос хәл булдырыу, инвестиция аҙығы ҡасан кем дә башҡа мөмкин түгел, сөнки бөйөк порноигр туҙбаш һөҙөмтәһендә күпселеге шулай була. Бәхеткә ҡаршы, был хәл беҙҙә проблема башлау менән командаһы һәм иң таныл-уның менән эшләргә була. Бына ни өсөн беҙ ҡайһы берҙәре тирә-яҡ яллы анин рәссамдарының иң яҡшы, етди уйын өсөн булдырылған был сексуаль, улар һеҙгә оҡшамаған., Беҙҙең команда барлыҡ нескәлектәрен белеп порноигр дизайн, легенда булараҡ абсолют - был, моғайын, һеҙгә баһаларға мөмкин? Башҡа, йәғни, ябай файҙаланыу һәм матур внутриигровой движок невероятно, бик күп фотоһүрәттәрҙән төҙөлгән ролик һеҙ йыйылмаһы махсус табып, уларҙың мажаралары кисерәм һеҙҙе, һеҙ беркасан ла күргән иртә оҡшаш улар. Әлбиттә, был мөмкинме ни тиклем ауыр булһа, беҙ был нөктәһенә тиклем еткереү өсөн, ләкин беҙ беләбеҙ, тип тора икән был күңел төпкөлөндә. Һеҙ күрербеҙ, тип ябай ғына был уйын башҡаларҙан айырылып тормай – ул ысынлап та уникаль донъя, унда йәшәй беҙ!\nТышына тотош ҡарар ҡабул итеү\nШул уҡ ваҡытта ҡайһы бер уйын һеҙҙең менән бәйләнешкә npc мөмкинлек бирә, бик һирәк осраҡта ҙур әһәмиәткә эйә булған был ысынлап шулай булмай ни, һеҙ эшләйһе. Беҙ бындай алым оҡшамай, бына ни өсөн бөтөнләй яңы алымдар ҡулланыу Камми МИЛФИ. Күргән икән, был һеҙгә ҙур әһәмиәткә эйә булыуы уйынды хәл итеү, һәм бик ҙур! Ҡайһы берҙәре, әйтергә, ябай ғына нәмә түгел персонаждар булырға, улар тулыһынса һеҙҙең экзекуцияланылар-аҡылһыҙлыҡ, да?, Шулай уҡ һеҙ аңлайһы, был бик күп ҡатын-ҡыҙ бик избирательно ҡарауҙан тыш, уларҙы кем менән аралашыу, һәм һөҙөмтәлә инанырға теләмәне икән, тип бөтәһен дә тулыһынса әҙер, тип алдан әйтә ала улар. Һәр бер персонаждың үҙ өҫтөнлөк булды, үҙенсәлекле һәм ҡулланырға һеҙҙең үҙегеҙгә өйрәнергә тура килһә, нишевый күнекмәләр алыу өсөн, һеҙ телисез. Башта ни булғанын аңлауы ауыр был мөмкин, әммә тиҙ үҙләштерелә һеҙ – беҙ быға бик ышанам!, Шулай уҡ кире бәйләнешен күрһәтеп, наслаждайся был алымдар ҡулланыусы ысынлап та, беҙ һеҙгә мөмкинлектәрегеҙҙе күрһәтергә һәм ул түҙемһеҙлек менән көтә. Шулай уҡ: уйындар өсөн был-100% бушлай, шулай булғас, һеҙ һүҙмә-һүҙ одержать юғалтты, һәм уның үҙен әгәр телисез икән, ҡарап ҡарайыҡ, шуның арҡаһында бөтә ошо тауыш. Крутая Чертовски, правда? Һәр хәлдә, шулай уйланым, беҙ яратабыҙ!\nЕнси тиҫтә NPC\nҺеҙгә ҡайнар 50-нән ашыу милф cummy milfy табыла ҡалһа, һеҙҙең менән һәм наслаждайся ваҡытта ул тулыһынса трахаться алмай. Был, бәлки, экстремаль башта бер ни күренмәй, әммә улар ғына һеҙ нисек бар стукнуть (әгәр был һеҙгә насип булды), һәр ваҡыт һеҙҙең берәй йәнә һәм йәнә әйләнеп ҡайтып, шул уҡ урынға эләгеү өсөн, рәт-рәт буйынса-икенсе. Ли күреп, патент беҙҙең секс-движок-бер баҙарында был иң яҡшы, беҙ уның ниндәй ысул уңайлы һәм яҡшы эшләһә, беҙ күнеккән. Был һеҙҙең өсөн яҡшыраҡ, ҡулланыусылар, тигәнде аңлата был, сөнки, был һеҙгә уйын түгел возиться менән дерьмовый томошонда кәрәк., Наслаждайся аҙыҡ-түлек тулы ябай ғына, уларҙың барыһы ла яҡшы һәм яҡшы булыуы менән һәр ай һайын. Шулай ҙа беҙ сикһеҙ ғорурланабыҙ, сөнки беҙҙең күп төрлөлөгө, милф был эш ҡасан етә: ҡайһы бер ағзаһын эҙләп детка таҙа, шул уҡ ваҡытта башҡа консерватив күпкә артыҡ – улар трахнуть задница әлегә һеҙ түгел! Сөнки күп ваҡытта тултырыу өсөн һәм аҙ дырка: шлюха сперма ала өҫтөнлөк бирҙе һәм былар барыһы ла үҙебеҙгә ҡала бармы һеҙҙең? Был ауыр, ләкин әгәр һеҙ дөрөҫ уйнатыласаҡ үҙен йыуан эсәк, был выполнимый артыҡ булмаҫ., Рендер ала һәм шулай уҡ һеҙҙең бик үҙенсәлекле ҡаҙанышы, әгәр һеҙгә ниндәйҙер уйыны менән һәр пересыпать npc итеп ала-был текә ни? Әммә бар, тип, бик ябай түгел.\nҺуңғы милфи тураһында ҡайһы бер фекерҙәрем Камми\nЫшана, мин һеҙҙе ышандыра алам ла MILFY Cummy ҡарарға ине: беҙҙең флагманский был уйын, һәм беҙ бик ғорурланабыҙ, сөнки ул ваҡытта беҙ булдырыу өсөн, беҙ нимә эшләй. Үземде күренә киләсәге өсөн студияға, да күберәк уйынсы һәм Cummy MILFY һынап ҡарарға, һәләтен күберәк йыйып алынған беҙ шул ышаныс беҙгә cougar уйынын сексуаль. Шуға күрә, зинһар өсөн, туранан – тура иҫәп яҙмаһын булдырыу һәм алға барыу- бушлай алалар наслаждаться уйындар һеҙҙең бер нисә минут эсендә барлығы браузерный был! Һәм ғәйрәтен үҙенә бәхетле уйын.


Абай бул: иҫерек шофер! » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Социаль мәсьәлә » Абай бул: иҫерек шофер!\nАбай бул: иҫерек шофер! 17.01.2018 // Социаль мәсьәлә\nАвтомобилгә иҫерек килеш идара иткән әҙәмдәрҙең юлда ҡот осҡос фажиғәләр яһауын әленән-әле ишетеп һәм күреп торабыҙ. Һуңғы йылдарҙа был енәйәт өсөн язаны ҡатыландырыу буйынса байтаҡ закондар ҙа ҡабул ителде, ләкин иҫерек шоферҙар, киреһенсә, арта ғына төштө. Беҙҙең халыҡ шулай үҙ-үҙенә дошманмы икән ни?\nБылтырғы ғинуар – ноябрь айҙарында (йыллыҡ йомғаҡ әлегә әҙер түгел) Рәсәй юлдарында иҫерек шоферҙар ғәйебе менән 4,6 мең кеше һәләк булған, 25,7 мең кеше йәрәхәтләнгән. 2016 йылда ошо сәбәпле һәләк булғандар – 3,8 мең, машина аҫтында ҡалып имгәнгәндәр һаны 22,9 мең ине.\nБыл фажиғәле ваҡиғалар теҙмәһенә беҙ шул хәтлем күнегеп бөттөк, ахыры – улар хәтерҙә лә ҡалмай һәм хатта күҙгә лә салынып бармай. Ләкин бөтә илгә шаулағандары ла булғылап тора. Үткән көҙ Мәскәүҙә Александр Максимов тигән бәндәнең “Тойота” автомобилендә автобус туҡталышындағы кешеләр төркөмө өҫтөнә барып менеүен, мәҫәлән, телевизорҙан бөтә кеше лә ҡарағандыр, моғайын. Иҫерек булыуына ҡарамаҫтан (уның ҡанында 1,55 промилле күләмдә алкоголь тапҡандар), ул ҡала урамы буйлап сәғәтенә 190 километр тиҙлектә ҡыуған! Һуңынан үҙе таныуынса, ул ике көн рәттән “байрам иткән” икән. Был ике аяҡлы хайуандың яуапһыҙлыҡ һөҙөмтәһе аяныслы: әлеге ваҡиғала ете (!) кеше һәләк булған, шуларҙың бишәүһе – үҫмерҙәр. Тағы ла өс кеше ауыр тән йәрәхәттәре менән дауаханаға оҙатылған. Ошо хәлдән һуң Мәскәү автоинспекторҙары ашығыс рәүештә “Иҫерек шофер” тигән рейд үткәрергә була (“Йәшен йәшнәмәй тороп бәндә суҡынмай”, ти урыҫ халыҡ мәҡәле). Шулай бер төн эсендә 169 водитель эскән килеш тотола, уларҙың 76-һы медицина тикшереүе үтеүҙән баш тартҡан. Ә һуңғыһы инде ҡануниәт тарафынан барыбер эскән килеш рулгә ултырыуға тиңләнә.\nҠануниәт тигәндәй, закондарҙы ҡатыраҡ итеү рулгә иҫерек килеш ултырыуҙы тыйыуға хәл итерлек йоғонто яһай алмай. Был торған һайын асығыраҡ аңлашыла бара. Донъяның алдынғы илдәренең тәжрибәһе лә шуны уҡ күрһәтә. Хәйер, уныһын төшөнөүе былай ҙа ҡыйын түгел: закондар айыҡ кешеләр өсөн яҙыла, ә иҫереккә күпме аңлатһаң да, ул барыбер машинаһына ултырып сығып китәсәк.\nЕвропа илдәрендә хәҙер, штрафтың ғына йоғонтоло ысул булмауын аңлап, автомобилгә алкотестер ҡуйыуҙы ла ғәмәлгә ашыра башланылар. Уға өрмәйенсә тороп, машинаны ҡабыҙып булмай. Алкоголь быуы килеп инһә, аппарат двигателде тоҡандырырға ирек бирмәй. Машина эшләп киткәндән һуң эсеү мөмкинлеген юҡҡа сығарыу маҡсатында был алкотестерға 15 минут һайын өрөп алырға кәрәк икән. Унан һуң, Европалағы халыҡтың мәҙәни кимәле лә, белеүебеҙсә, икенсерәк: иҫерек килеш рулгә ултырған кешене күргәс тә улар полицияға шылтырата һала. Тимәк, күпмелер кешенең ғүмерен һәм һаулығын ҡурсалап ҡалалар. Яҙыуҙарынса, был да ярайһы уҡ йоғонтоло сара, сөнки һәр автомобиль янына полицейский ҡуйып булмай, ә эскән килеш сайҡала-сайҡала машинаһына ултырған кешене урамда кем дә булһа күрә. Беҙҙә әлегә ундай “ошаҡлашыу” ғәҙәте юҡ.\nКүптән түгел Башҡортостандың дәүләт автоинспекторҙары быйылғы Яңы йыл каникулы осорондағы юл ҡағиҙәләрен боҙоу статистикаһына йомғаҡ яһаны. 31 декабрҙән алып 8 ғинуарға саҡлы республикалағы юл-транспорт ваҡиғаларында 70 кеше йәрәхәтләнгән, дүртәүһе һәләк булған. 2016 йылдың ошо осоро менән сағыштырғанда был күрһәткестәр байтаҡҡа аҙыраҡ: ул осорҙа 173 йәйәүле һәм пассажир имгәнгән, 24 кеше тапалып үлгән. Бәлки, мәҙәни кимәлебеҙ күтәрелә баралыр?


“УралСтройИндустрия” форумының көнүҙәгендә - торлаҡ мәсьәләһе | ГТРК «Башкортостан» — Новости Уфы и РБ\n“УралСтройИндустрия” форумының көнүҙәгендә - торлаҡ мәсьәләһе\n24 сентября 2019 — 11:18 ГТРК «Башкортостан»\n24-28 сентябрь көндәре Өфөлә “УралСтройИндустрия” форумы үтә. Уның төп маҡсаты, әһәмиәте һәм эшмәкәрлек даирәһе тураһында “Россия” медиаүҙәгендә ойошторолған матбуғат конференцияһында һүҙ барҙы. Телмәрселәр –БР Дәүләт төҙөлөшө рәйесе урынбаҫары Артем Ковшов , Өфө дәүләт нефть-техник университетының Архитектура-төҙөлөш институты директоры Дмитрий Кузнецов, Башҡортостан күргәҙмәләр компанияһының генераль директоры Альбина Килдеғолова. Фекер алышыуҙа Башҡортостанда “Торлаҡ һәм ҡала мөхите” программаһын тормошҡа ашырыу мәсьәләләре, Архитектура-төҙөлөш институтының 50 йыллыҡ юбилейы һәм УралСтройИндустрия Форумына әҙерлек ҡаралды.\nАртем Ковшов белдереүенсә, быйыл торлаҡ төҙөлөшө алдағы йылдарҙан кәм булмаясаҡ. Әле бөгөн үк 1,2 млн квадрат метр торлаҡ майҙаны файҙаланыуға тапшырылған, шуның 65 проценты халыҡ тарафынан сафҡа индерелгән, 35 проценты күп фатирлы йорттар.Бөгөн ҡыҙыу эш бара. Йыл аҙағына тиклем йәнә 1 млн квадрат метр торлаҡ майҙаны сафҡа индереләсәк тип күҙаллана.\nУралСтройИндустрия форумының күргәҙмәләр майҙаны дөйөм алғанда 4500 квадрат метр тәшкил итә. Абруйлы сарала Рәсәйҙең төрлө ҡала-төбәктәренән килгән 100-ҙән ашыу компания ҡатнаша.


Өфөлә яҙыусы, музыкант һәм рәссамдар Шәйехзада Бабич исемендәге йәштәр премияһына лайыҡ булды // Мәҙәниәт | новости башинформ.рф\nӨфөлә яҙыусы, музыкант һәм рәссамдар Шәйехзада Бабич исемендәге йәштәр премияһына лайыҡ булды\n16:27, 9 октября 2015 Мәҙәниәт\nБөгөн Башҡортостан Хөкүмәте йортонда 2013-2014 йылдар өсөн әҙәбиәт, сәнғәт һәм архитектура өлкәһендә Шәйехзада Бабич исемендәге йәштәр премияһын тапшырыу тантанаһы булды.\nБыл юлы премияға журналист һәм яҙыусы Айгиз Баймөхәмәтов, рәссамдар Вера Фролова һәм Айгөл Ишбирҙина, шулай уҡ кларнетист, Мәскәү филармонияһы артисы Артур Нәзиуллин лайыҡ булды.\nПремия яҙыусы, «Башҡортостан» гәзите хеҙмәткәре Айгиз Баймөхәмәтовҡа «Ҡалдырма, әсәй!» китабы өсөн бирелде.\n«Әҙәбиәт йылында премия алыуым менән бик бәхетлемен. Эшемдә һәр саҡ өлкән ҡәләмдәштәремдең иғтибарын тойҙом, уларҙың кәңәштәренә ҡолаҡ һалдым. Республика Яҙыусылар союзының мине ошо премияға лайыҡ тип иҫәпләүе яуаплылыҡ өҫтәй. Үҙем етем үҫтем, бала саҡтан Өфөлә белем алырға хыялландым, әммә Хөкүмәт йортонда шундай абруйлы премия тапшырырҙар тип күҙ алдыма ла килтермәнем, — тине Айгиз Баймөхәмәтов. — Уҡыусыларымды яңы әҫәрҙәр менән ҡыуандырырға тырышасаҡмын».\nТиҙҙән уның «Ҡалдырма, әсәй!» повесы Мәжит Ғафури исемендәге Башҡорт драма театрында сәхнәләштереләсәк. Спектакль өҫтөндә режиссер Илсур Ҡаҙаҡбаев эшләй.\n«Беҙҙең проект «Тыуған төйәктә ҡулға-ҡул тотоношоп» тип атала», — тип һөйләнеләр йәш рәссамдар Вера Фролова һәм Айгөл Ишбирҙина. — Республикабыҙҙы, тарихыбыҙҙы, тамырҙарыбыҙҙы, кешеләрҙе, тәбиғәтебеҙҙе башҡорт һәм рус ҡыҙы күҙлегенән күрһәтергә теләнек. Беҙ ғүмер буйына: уҡыуҙа ла, эштә лә, ижади сәфәрҙә лә бергә».\nБилдәле кларнетист, Башҡортостандың атҡаҙанған артисы Артур Нәзиуллин Өфөлә тыуған. Ул Шәйехзада Бабич исемендәге премияға хәйриә проекттары һәм донъяла Башҡортостан мәҙәниәтенең абруйын күтәреүе өсөн лайыҡ булды.\n«Башҡортостандың хеҙмәттәребеҙҙе баһалауы — минең өсөн ҙур хөрмәт. Был артабанғы үҫешкә яҡшы этәргес булыр, тип ышанам», — тип билдәләне Артур Нәзиуллин.\nШәйехзада Бабич исемендәге республика дәүләт йәштәр премияһы 1995 йылдан алып тапшырыла. Әлеге ваҡытта премияның күләме 150 мең һум тәшкил итә.\nТеги: бүләкләүҙәр, ш.бабич исемендәге премия


Республика етәксеһе әйтеүенсә, быйыл төбәктә 3,3 млн тоннанан ашыу иген йыйылған, ауыл хужалығы продукцияһының күләме 120 млрд һумға еткән. Радий Хәбиров аграрийҙарҙы ошо ҡаҙаныш менән ҡотланы һәм Башҡортостандың илдә алдынғы төбәктәр исемлегендә нығынып ҡалыу мөһимлеген билдәләне. Бының өсөн яңы эш урындары барлыҡҡа килтереү һәм ауыл халҡының эш хаҡын күтәреү зарур.\n– Ауылда артабан да заманса юлдар, мәктәптәр, спорт комплекстары, ФАП-тар төҙөүҙө дауам итеү менән бер рәттән яңы кадрҙар әҙерләү, газ һәм һыу үткәреү кеүек мәсьәләләр хәл ителәсәк. Ә иң мөһиме – ауылда яңы эш урындары булдырыу, ауыл эшсәндәренең килемен арттырыу, уларҙың тормош һәм хеҙмәт шарттарын яҡшыртыу, – тине Радий Хәбиров.\nБашҡортостан Башлығы вазифаһын ваҡытлыса башҡарыусы ауыл хужалығы продукцияһын етештереүҙә юғары күрһәткестәргә өлгәшеүсе биш район хакимиәте башлығын республика Хөкүмәте дипломдары менән бүләкләне, механизаторҙар араһында үткәрелгән конкурс еңеүселәренә автомобиль асҡыстарын тапшырҙы, «Минең ерем – минең байлығым» балалар конкурсы еңеүселәрен ҡотланы.\nТөбәк етәксеһе үҙ сығышында агросәнәғәт комплексының төп ҡаҙаныштарын телгә алды һәм киләсәккә маҡсаттар билдәләне. Быйыл ауыл хужалығы үҫешенә 5,8 млрд һум йәлеп ителде. Республикала заманса ауыл хужалығы техникаһын һатып алыуға субсидиялар күләме арта. 2018 йылдың башынан хужалыҡтар 1400 берәмек техника менән тәьмин ителгән.\n— Бөгөн юғары маржиналь культураларға иҫәп тоторға, агроғилем ҡаҙаныштарын, заманса юғары игенселек технологияларын әүҙемерәк индерергә кәрәк, — тине Радий Хәбиров.\nРеспублика етәксеһе әйтеүенсә, бөгөн агросәнәғәт комплексы менән һөҙөмтәле бизнес-проекттар төҙөү, кесе хужалыҡ формаларын берләштереүгә иҫәп тотоу, килем килтереүсе проекттарға, ауыл хужалығы кластерҙарына, фермер хужалыҡтарына булышлыҡ итеү мөһим.\n— Беҙҙең сит илгә балдан, ит ризығынан бренд продукцияһын һатыу мөмкинлегебеҙ бар. Башҡортостанды тәбиғи һәм экологик яҡтан таҙа продукция биләмәһе итеп күрһәтергә кәрәк, — тигән фекерҙә Радий Хәбиров.


Етештерелгән тауарҙың сифаты ла, күләме лә юғары\n9 Июнь 2018, 13:42\nАгросәнәғәт комплексы эшселәре йәйен-ҡышын туҡтамай эшләй. Ғүмерен үҫемлекселек, малсылыҡҡа бәйле кешеләрҙең тормошо үтә тынғыһыҙ. Юғары күрһәткестәргә өлгәшеү, сифатлы продукция алыу - төп маҡсат. Мәләүез ерендә бурысына тап төшөрмәй, намыҫлы эшләгән кешеләр йәшәй. Тармаҡ эшмәкәрлеге менән ауыл хужалығы идаралығы начальнигы Ринат Сәйфетдинов таныштырҙы\nАгросәнәғәт комплексы эшселәре йәйен-ҡышын туҡтамай эшләй. Ғүмерен үҫемлекселек, малсылыҡҡа бәйле кешеләрҙең тормошо үтә тынғыһыҙ. Юғары күрһәткестәргә өлгәшеү, сифатлы продукция алыу - төп маҡсат. Мәләүез ерендә бурысына тап төшөрмәй, намыҫлы эшләгән кешеләр йәшәй. Тармаҡ эшмәкәрлеге менән ауыл хужалығы идаралығы начальнигы Ринат Сәйфетдинов таныштырҙы:\n- Быйыл аграрийҙар 80 мең гектарҙан ашыу ерҙә яҙғы сәсеү эшен башҡарҙы. Шуның 45,4 мең гектарын бөртөклө-ҡуҙаҡлылар тәшкил итһә, 22 меңен техник культуралар биләй. Шәхси хужалыҡтар менән бер иҫәптә картуф - 2 мең, йәшелсә 400 гектар майҙанда үҫтерелә. Мал аҙығы етештереү маҡсатына 18,8 мең гектар ер тәғәйенләнгән.\nҠыштың ҡарһыҙ килеүе хафаға һалды. Ямғыр яуһа ла, тупраҡта дым аҙ. Ярылып ятҡан урындар етерлек. Монолиттар өлгөһөнә ҡарағанда, ужым культураһының 30 проценты юҡҡа сыҡҡанын күҙаллағайныҡ. Шуныһы ҡыуаныслы, өҫтәмә туҡландырғас, улар күтәрелеп, нығынып китте. Шуға күрә юғалтыу күп булманы. Май аҙағында төшкән ҡырауҙар сәбәпле, 1 мең гектарға яҡын сәсеүлек зыян күрҙе. Был хәл үҫемлекселек тармағы белгестәрен уйға һалды. Күптәр сәсеүлек структураһын үҙгәртте. Иғтибар килем килтерерҙәй нут, рапс, арпа, люпин, яҫмыҡ борсаҡ, етен кеүек культураларҙы сәсеүгә йүнәлтелде.\nБыйыл хужалыҡтар минераль ашлама күләмен бер аҙ кәметте, бөтәһе 5 мең тонна ҡайтарылды, йәғни һәр гектарға 21 килограмм ашлама индерелде. Был һауа торошона бәйле. Ужым культуралары, шәкәр сөгөлдөрө беренсе ҡатҡа химик утау үткәрелде. Иртә сәсеүгә төшкәндәр ярауай культураларҙы эшкәртә башлаған. Татлы тамыр икенсе ҡатҡа утала.\nХужалыҡтар йылдан-йыл техника паркын яңырта. Бөтә төр эш агрегаттарға бәйле. Йыл башынан эшҡыуарҙар Валерий Буров, Анатолий Урчев, Валерий Павлов, Виктор Акшенцев, “Стар” хужалыҡтары, “Дружба”, “Ашҡаҙар”, “Иҙел”, “Трудовик” предприятиелары һөрөнтө сәскес, тырма, трактор, каток, телескопик тейәгес, үҙйөрөшлө һиптергес, сәсеү комплекстары һатып алды. Ер эшендә тәжрибәле механизаторҙар менән бер рәттән йәштәр ҙә эшләй. Һәр береһе махсус курстар, тикшереү, аттестация үткән. Аграрийҙар төп иғтибарҙы малсылыҡҡа йүнәлтһә лә, бөгөнгө баҙар иҡтисады етештереүсене отошһоҙ ҡалдыра. Сеймалды арзан хаҡҡа тапшырыу үҙҡиммәтте аҡламай. Мәҫәлән, “Мәләүез һөт-консерва комбинаты” йәмғиәте 15 апрелдән һөттөң бер килограмын 14,5-15 һумға ҡабул итә. 1 июнгә ҡарата бөтә төр хужалыҡтарҙа 12,4 мең баш, шунда уҡ 5 мең һыйыр, мал-тыуар иҫәпләнә. Былтырға ҡарағанда 1,2 мең башҡа кәмегән. “Дружба”, “Трудовик”, “Ашҡаҙар”, “Иҙел”, Салауат исемендәге предприятиелар мал һанын ҡыҫҡартҡан. Ә бына фермер хужалыҡтары 391 башҡа арттырған. Биш ай эсендә 792,7 тонна һыйыр, йылҡы, һарыҡ-кәзә ите етештерелгән. Уҙған йыл күрһәткесенә ҡарата - 119,62 процент. Һимертеүгә ҡуйған малдың тәүлек артымы уртаса 400-700 грамм тәшкил итә. Һуңғы биш айҙа малсылар 1714 баш үрсем алған, йәғни 101,1 процент.\nТиҙҙән хужалыҡтар мал аҙығы әҙерләүгә тотонасаҡ. 2018-2019 йылдарға 15 мең тонна бесән, 50-шәр мең тонна сенаж, силос тупларға план ҡуйылған. Шартлы бер баш һыйыр малына 30 центнер ҡаты һәм һутлы аҙыҡ берәмеге тура киләсәк.\nҒөмүмән, беҙҙең аграрийҙар етештергән сеймалдың\nсифатын да, күләмен дә юғары кимәлдә һаҡларға тырыша. Еңел булмаған заманда был\nынтылыш маҡтауға лайыҡ.


Уңыш серен белә уңғандар » Башкортостан кызы\nУңыш серен белә уңғандар\nДонъяға сафлыҡ, бәрәкәт, йәм бөркөп аҡҡан аҡ шишмәләр була. Уларҙың талғын ғына ағышында һүнмәҫ ҡөҙрәт, аҡыл, сабырлыҡ, наҙ һәм һөйөү нуры сағыла. Изге шишмә, ярҙарына тулып, алға ынтыла һәм тирә-яғын йәшәү көсө, мөһабәт моң менән һуғара.\nИшембай районы Кинйәбулат ауылында йәшәгән уңған хужабикә Айгөл Ғәлиеваны ла шундай саф һыулы аҡ шишмәгә тиңләп булыр ине. Итәғәтле, мөләйем, егәрле ҡатындың дәртләнеп тормош көтөүенә, аҡыллы балалар үҫтереүенә, шәхси эшҡыуарлыҡ менән тырышып шөғөлләнеүенә һоҡлана яҡташтары. “Янымда ҡая таштай ныҡлы, ышаныслы, тәүәккәл, эшлекле тормош иптәшем булмаһа, ауыл ерендә ундай таһыллыҡ менән донъя көтөүе ауырға тура килер ине”, – ти ул.\nАйгөл менән Марс Ғәлиевтарҙың шәхси эшҡыуарлыҡ менән шөғөлләнә башлауына 2 йыл да тулмаған, әммә ҡыҫҡа ваҡыт эсендә йәштәр уңышлы һөҙөмтәгә өлгәшә алған.\nАйгөл ишле ғаиләлә алтынсы бала булып донъяға килә. Аталары иртә мәрхүм булып ҡалғас, балалар бәләкәстән эшкә өйрәнеп үҫә. Айгөл мәктәптән һуң бухгалтер һөнәрен үҙләштерә. Һөйгән егете, армия хеҙмәтен тултырып, тыуған ауылына механизатор булып эшкә ҡайта. Бер-береһенә ғашиҡ Марс менән Айгөл гөрләтеп туй яһай. Бейеме Земфира Әбдрәхим ҡыҙы менән ҡайныһы Малик Сәйфулла улы йәш ғаиләне үҙҙәренең йортона йәшәргә саҡыра. Айгөл “Ударник” колхозында – бухгалтер, ә Марс механизатор булып байтаҡ ҡына эшләйҙәр. Уйламағанда колхоз тарҡалғас, йәштәр киләсәктең билдәһеҙлегенән юғалып ҡалғандай була. Айгөлгә Байыҡ ауыл клубы мөдире эшен йөкмәтәләр. Ә ғаилә башлығы аҡса табыуҙың төрлө юлдарын эҙләп ҡарай. Бер осор ҡыйыҡтар яһау менән дә шөғөлләнеп ала. Ҡасандыр гөрләп торған колхоз фермаһының ташландыҡ, емерек хәлгә төшөүен күреп, йөрәге әрнегән ир уҙаманы уны яңынан тергеҙеү хаҡында хыяллана башлай. Уларҙың нәҫелендә алдынғы малсылар күп булған, байтаҡ йылдар колхоз бригадиры булып эшләгән Әбдрәхим олатаһының һәм ошо ер, халҡым тип йән атҡан ауылдаштарының тырышлығына, изге хәтирәгә битараф ҡалыуҙы өнәмәҫ ине күңеле. Ҡатыны Айгөл иҫәп-хисап эшен яҡшы белә, уның менән күпме сығым талап ителәсәген яҡынса күҙаллағас, эшкә тотоналар.\nШулай итеп, яҡташтарын сифатлы ит менән тәьмин итеү теләге Ғәлиевтар ғаиләһен, ташландыҡ ферманы ере менән бергә ҡуртымға алып, тоҡомло һарыҡ малы һәм ҡуян аҫрауға дәртләндерә.\nЯңыраҡ Рәсәй Федерацияһы Ауыл хужалығы министрлығы “2012 – 2014 йылдарҙа Рәсәйҙә һарыҡсылыҡ һәм кәзә аҫрауҙы арттырыу” маҡсатлы программаһын раҫлаған. Быға хәтлем әллә ни иғтибарға алынмаған был тармаҡты киләсәктә киңәйтеү маҡсатын ғәмәлгә ашырмаҡсылар. Ысынлап та, яҡшы килем килтергән эре мал йәки сусҡа үрсетеү күпкә табышлыраҡ тойолһа ла, һарыҡ менән ҡуян итенең һәм кәзә һөтөнөң сәләмәтлек өсөн файҙаһы сикһеҙ икәне билдәле.\n“Бәләкәйҙән ауылда, атай-әсәйҙәргә мал, ҡош-ҡорт ҡарашып үҫкәнгәме, эштең әллә ни ауырлығын тоймайым. Тормош иптәшемдең тырыш, хәстәрлекле булыуы ла ярҙам итәлер. 2010 йылда, шәхси фермер хужалығы булдырып, мал фермаһын тергеҙеү өсөн 300 мең ћум күләмендә субсидия юллап алдыҡ. Тәүҙә ҡуяндар аҫрай инек. Былтыр Әстерхандан тоҡомло ҡуй һарыҡтары алып ҡайттыҡ. Берәүһе генә 8 мең һумға төштө. Уларҙың тәкәһе яҡынса 140 килограмға етә. 25 һарыҡ ҡайтартҡан инек, быйыл бәрәстәре менән 46 баш иҫәпләнә. Йылына берәрҙе генә бәрәсләйҙәр. Бәрәндәрҙе һатып алырға теләүселәр күп. Ҡорбан байрамдарында һорап киләләр. Мосолмандар өсөн кәрәкле малға ихтыяж ҙур. Әлегә, 100–150 башҡа тиклем үрсетмәйенсә, һатмай торорбоҙ, тип уйлайбыҙ. Нәҫелле һарыҡтарҙың араһында ағы ла, көрәне лә, ҡараһы ла бар. “Эй, матурҡайҙар, затлыҡайҙар” тип яратып ҡына торабыҙ. Мал да әҙәм балаһы кеүек хәстәр, һөйөү, иғтибар талап итә. Йылы яҡта йәшел үлән генә ашап өйрәнгән ҡуй һарыҡтары, мәҫәлән, беҙҙең сенаж, фураж кеүек ҡышҡы аҙыҡты әллә ни үҙһенмәй. Шуға йәйен күп итеп хуш еҫле бесән әҙерләргә, тоҡомло һарыҡтарҙың һәр үҙенсәлеген иҫәптә тоторға тура килә. Һоло, махсус витаминлы аҙыҡ ашатабыҙ. Ауыл ветеринары менән хеҙмәттәшлек итеү өсөн килешеү төҙөгәнбеҙ – сырхамаһындар өсөн тейешле сара күрелә.\nӘ ҡуяндарҙы ҡарау – үҙе бер фән. Нәҫелдәре ныҡлы, эре булһын өсөн ваҡытында балаларын айырыу, уларҙы, ҙурайғас та, ата-әсәһенән айырым ситлектә тотоу, ашатып-эсереү, ояларын йылытыу һәм унда ҡышҡы һалҡындарҙа тейешле температура һаҡлау – барыһы ла өлгөрлөк һәм был өлкәлә мәғлүмәтле булыуҙы талап итә. Ҡуян үрсетеү буйынса китаптар уҡып, интернет селтәренән яңылыҡтарҙы күҙәтеп барабыҙ. Әле бәләкәс фермала 300-ләп ҡуян тотабыҙ. Һәр береһенең исеме булмаһа ла, үҙ билдәһе бар. Ҡыйынлығы тағы шунда: әгәр ҡуяндың берәүһе ауырыһа, 40-лап ятып үләләр. Үтә һиҙгер йәнлек ҡаты ҡарашты күтәрә алмай – күҙ тейеүгә лә тиҙ бирешә.\nТабиптар аллергия менән яфаланған, организмы башҡа төрлө итте үҙләштермәгән кешегә, ғәҙәттә, ҡуян итен ашарға тәҡдим итә. Тәме менән тауыҡ итенә оҡшаш, әммә холестерины һәм майы юҡ кимәлдә. Шуға ул диетик аҙыҡ иҫәпләнә. Һыйыр, сусҡа итенә ҡарағанда витаминдарға, файҙалы матдәләргә байыраҡ. Тиҙ үҙләштерелә һәм ағзаларҙа тупланған бысраҡты ла сығара, тиҙәр. Кешеләр уны ауырыған балалары өсөн һатып ала. Ҡуян итен һорап, Өфөнән дә, башҡа ҡалаларҙан да мөрәжәғәт итәләр. Өлкәндәр татлы итте бәлеш бешереү өсөн ҡулланһа, йәштәр шешлек әҙерләй.\nМал аҫрау – табышлы шөғөл, әлбиттә. Әммә юғалтыуҙарға ла күнергә тура килә шул. Ҡайғырып, бер-береңде ғәйепләп, тауыш ҡуптарһаң, алға китеш булмай. Ул яҡтан икебеҙ ҙә тыныс, юҡ-барға һүҙ ҡуйыртмайбыҙ. Киреһенсә, тағы ла дәртләнеберәк эшләргә тырышыла. Күңел һалып башҡарһаң, һәр эштән файҙа алырға була”, – тип уңыш сере менән таныштыра фермер ҡатын.\nУңған ғаиләнең ҡош-ҡорттан да өҙөлгәне юҡ. Йыл да 100-әр ҡаҙ, үрҙәк бәпкәһе, бройлер себеше алып үҫтерәләр. Ҡошсолоҡ менән шөғөлләнеү үҙен бик аҡлай. Ғаиләгә байтаҡ килем килтерә.\nЙәштәр үҙҙәрен татлы бал менән дә тәьмин итә – 8 умарталары бар. Айгөл 5 һыйыр һауа. Һөтөн, эремсеген, ҡатығын, ҡаймағын, ҡоротон Ишембайға алып барып һата. Егәрле ҡатынға баҙарҙа баҫып торорға ла тура килмәй, татлы ризығының тәмен белеп ҡалғандар алдан уҡ өндәшеп ҡуя. Еңел машинаны ла, йөк “Газел”ен дє үҙе йөрөтә. Яҙын баҡса өсөн күпләп йәшелсә үҫентеләре ултыртып, йәй башында уларҙы һатып та аҡса эшләй ул. Ауылдың ҡатын-ҡыҙҙар советы ағзаһы булараҡ та, ярҙамсыл, аҡыллы, тырыш ханымды яҡташтары хөрмәт итә.\n9-сы синыфта уҡыған ҡыҙҙары Алина менән 6-сыла белем алған улдары Айнур – ата-әсәһенә ярҙамсы һәм терәк. Улар Ишембайҙағы Зәки Вәлиди исемендәге 2-се республика интернат-гимназияһына йөрөп уҡый. Икеһе лә – уҡыу алдынғыһы, мәктәптең йәмәғәт, мәҙәни тормошонда ла әүҙемдәр. Быйыл Алина Ишембай ҡалаһында ойошторолған “Һылыуҡай” бәйгеһендә ҡатнашып, Гран-при яулаған.\nӘ Айнур техника менән мауыға. Биш йәшендә үк үҙе лампа ҡорған бала бөгөн трактор, йөк машинаһын һәм еңел автомобилде бер ҡыйынлыҡһыҙ йүнәтә. Уның был һәләтенә бөтәһе лә таң ҡала. Атаһына алмаштырғыһыҙ ярҙамсы ул хәҙер. Уҡыуҙан буш ваҡытта балалар күбеһенсә хужалыҡ мәшәҡәте һәм мал ҡарау менән мәшғүл.\n“Йәйен һарыҡ көтөү тулыһынса тиерлек ҡыҙым менән улымдың иңенә төшә. Башҡа балалар рәхәтләнеп йоҡо туйҙырғанда, улар көн дә ҡояштың тәүге нурҙары менән уянып, малдарҙы көтөүлеккә ҡыуа. Балаҡайҙарҙың йәйге ялы ял түгел, тип, үҙҙәрен йәлләп тә ҡуям. Ә улар: “Әсәй, әйҙә, шулай эшләйек, былай эшләйек”, – тип кенә торалар. Ғаиләбеҙ етеш, матур йәшәгән һайын, балаларҙың үҙ көсөнә, киләсәгенә ышанысы нығына бара. Хәҙер үҙәк матбуғат сараларында ла төшөнкөлөклө мәғлүмәт күп. Шуға бер ҡасан да зарланмаҫҡа, үҙ көсөңә таянырға, үткер булырға һәм тормошҡа етди ҡарарға өйрәтәм.\nУлар көндәрен файҙалы ла, күңелле лә итеп үткәрергә тырыша. Яланда дуҫ-иштәре менән уйнап та, алмашлап һыу инеп тә өлгөрәләр. Мәрхүм әсәйем: “Эш кешене бәхетле итә”, – ти торғайны. Ысынлап та, эш тәмен белгән кеше һәр яҡлап ҡыҙыҡһыныусан, өлгөр һәм көслө булырға өйрәнә ул”, – ти Айгөл Ғайсар ҡыҙы.\nБәрәкәтле ғаилә быйыл яңы йорт туйлаған. Ғәлиевтар “Ауылды социаль үҫтереү” федераль маҡсатлы дәүләт программаһы буйынса торлаҡ төҙөү өсөн 750 мең ћум күләмендә субсидия алған. Бер йыл эсендә иркен өй һалып сыҡҡандар. “Программаға ярашлы субсидия юллау өсөн йорттоң 30 проценты төҙөлгән булырға тейеш, шунда ғына төҙөлөш эштәре өсөн тейешле хаҡ бүленә. Өйбөҙҙөң нигеҙен һалған инек, йәһәт кенә документтар йыйып, район хакимиєтенењ йәштәр эштәре бүлегенә тапшырҙыҡ. Үтенесебеҙ ыңғай хәл ителгәс, төҙөлөш ойошмалары менән килешеү төҙөнөк. Үҙебеҙгә оҡшаған һәм талап ителгән төҙөлөш йыһаздарын һайлап алыу мөмкинлеге бирелде. Хөкүмәткә рәхмәттәр уҡый-уҡый, дәртләнеп, тиҙ арала йорт һалып сыҡтыҡ. Майҙаны – 115 квадрат метр. Алла бойорһа, икенсе ҡатты ла төҙөргә ниәт бар”, – ти ғаилә башлығы Марс Малик улы.\nҒәлиевтар шәхси крәҫтиән-фермер хужалығын тағы ла киңәйтеү маҡсаты менән йәшәй. Тырыштарҙың ҡулынан барыһы ла килә. Донъяларының йәме лә, бәрәкәте лә уларҙың тормош ағышын тоя һәм хыялдарына тоғро була белеүендәлер!


Әйҙәгеҙ әле, әсәйҙәр!\n24 Апрель 2019, 13:51\nРеспубликаның Ғаилә, хеҙмәт һәм халыҡты социаль яҡлау министрлығы, “Башҡортостан” телевидение һәм радиотапшырыуҙар компанияһы һәүәҫкәр ҡатын рәссамдарҙы “Әсәлек һәләттәрҙе аса” тигән картиналар күргәҙмәһендә ҡатнашырға саҡыра.\nЭштәр төҫлө буяуҙар, гуашь һәм башҡа художество саралары менән төрлө материалда эшләнергә мөмкин.\n25 апрелгә тиклем ғариза-анкеталарҙы фото менән бергә mama risyet@mail.ru. Электрон адресына ебәрегеҙ. Ә күргәҙмә 14 – 18 майҙа Өфөлә “Балалыҡ-2019” векторы” һәм III Республика ата-әсәләр форумы сиктәрендә үткәреләсәк. Һорауҙарығыҙ булһа, “Ғаилә” үҙәктәренә мөрәжәғәт итегеҙ һәм 8-800-347-5000 телефоны буйынса 11-ҙән 20 сәғәткә тиклем шылтыратығыҙ.\nhttp://www.xn--90ahvgc2eva.xn--p1ai/events/mamarisyet/ Башҡортостандың ғаилә порталы.


Бөгөн башҡорт Ҡыш бабайының Урман-Бишҡаҙаҡ ауылындағы төп тирмәһенә сәфәре башланды - GTRK.TV — Новости Уфы и РБ\nМиллиондарса кеше көтөп алған йылдың төп ҡунағы юлы республиканың төрлө -район ҡалалары аша үтә.Башҡорт Ҡыш бабайы республикаға тәүҙә вертолет менән киләсәк. Бының өсөн Яңы йылдың төп ҡунағына айырым борт та бүленгән. Һуңынан иһә ул Өфөлә, аттарға күсеп ултыра. Байрам көймәһе Ишембай районына егерме бишенсе декабрҙә барып етергә тейеш. Юлда Ҡыш бабай балалар менән осрашырға ла ниәтләй. Кескәйҙәр өсөн ул төрлө күстәнәстәр һәм бүләктәр әҙерләгән.


Йәшел аш » Башҡортостан гәзите\n12-01-2018, 00:03 // Мәҙәниәт һәм әҙәбиәт // Баҫып сығарырға\nБорон-борон заманда йәшәгән, ти, әбей менән бабай. Уларҙың ҡыҙҙары булған. Ваҡыт үткән, Гөлсиә матур булып үҫеп килгәндә генә өйҙәренә ҙур бәлә килгән. Көндәрҙән бер көндө әбей менән бабай үлеп киткән. Ә Гөлсиә инде япа-яңғыҙ тороп ҡалған. Ҡыҙыҡай шул тиклем ҡайғырған. Уға йәшәүе күңелһеҙ ҙә, ауыр ҙа икән.\nШулай ҙа Гөлсиәнең күрше генә Туҡһанбай ауылында ике туған апаһы йәшәгән, ти. Шул апаһы үтеп барған юлсыларҙан Гөлсиәнең хәлен һорашҡан. Шунан уға ярҙам итергә булған – берҙән-бер көндө Шәмсиә апай һеңлеһенә килгән.\nШәмсиә апай баштан уҡ бөтә булған йорт эштәрен үҙ өҫтөнә алған. Ашарға бешереү, мал-тыуар, ҡош-ҡорт ҡарау, өйҙө йыйыштырыу һәм башҡа ваҡ-төйәкте үҙе башҡарған. Ә Гөлсиә шул тиклем шатланған. Шулай ҙа был апай ниңәлер шик тыуҙырған. Яулыҡ ситенән генә уның йәмһеҙ, ҡомһоҙ ҡарашын һиҙенгән.\nБына мамыҡтай аҡ ҡыш килеп етә. Ҡыҙыҡай тыштағы матурлыҡты тәҙрәнән күреп, уның саф һауаға тышҡа уйнарға сыҡҡыһы килә. Әсәләре үлгәндән бирле уның сана шыуырға барғаны ла юҡ.\nҠыҙыҡай урамға сыҡты. Ләкин тәҙрәнән ҡарағанда йылы күренһә лә, ҡыш ҡыш инде, һыуыҡ. Гөлсиә йылыраҡ кейенеп сығайым тип өйөнә ҡайтты. Өйҙә апаһы йәшел төҫлө, әллә ниндәй еҫле аш бешерә ине. Апаһы Гөлсиәне күрҙе лә: “Уйнарға сыҡҡайның бит, ниңә ҡайттың?” – тине, ҡаты ғына итеп.\n– Мин өшөнөм дә, йылыраҡ кейенеп сығайым тип, өйгә индем, – тип яуап бирҙе ҡыҙ, күгәрсен тәпәйҙәреләй өшөгән ҡулына өрөп.\n– Шәмсиә апай, һин нимә бешерәһең? – тип һораны шунан ҡыҙ апаһынан. Тегеһе бер нимә лә тип яуап бирмәне.\nГөлсиә лә хәйләкәр ине. Тышҡа сыҡҡан булып, соландың ишеген асты ла кире япты. Ә үҙе сәйер апайҙың аш бешереүен күҙәтергә булды. Апаһы ҡаҙанды болғатып әллә нимә һөйләнә, ә аштан ҡара төтөн сыға ине.\nБер мәл Гөлсиәне шәйләп ҡалып, бер бүлмәгә индереп бикләп ҡуйҙы.\nГөлсиә илай-илай төнө буйы шул бүлмәлә ултырып сыҡты. Уның илауынан, күҙ йәштәренән бәләкәй генә шишмә барлыҡҡа килде. Ә һыуы ишек алдына селтерәп кенә ағып төштө. Ул шул тиклем саф, таҙа ине.\nИшек алдындағы шишмә тауышына өйҙән Шәмсиә апаһы ла килеп сыҡты:\n– Был ни ғәжәп, ҡайҙан килгән был һыу?\nУл һыуҙың сафлығына, таҙалығына түҙмәне, ике услап эсеп ебәрҙе. Тик шишмәнең тылсымлы икәнен белмәне шул. Ә шишмә яуыздарҙы ҡара уйҙарҙан дауалай ине.\nҠапыл ғына апай Гөлсиә һеңлеһен иҫенә төшөрҙө. Ул ҡайҙа икән, уны сығарырға, йыуатырға кәрәк. Бүлмәне асҡанда Гөлсиә апаһының бөтөнләй үҙгәреүен тойҙо. Шәмсиә апай яғымлы, йылы итеп ҡарап тора ине.\nIV класс уҡыусыһы.


Николо-Вяжищи монастыры — Башҡорт Википедияһы\n58°37′23″ с. ш. 31°10′00″ в. д.\nНиколо-Вяжищи монастыры Викимилектә\nНиколо-Вяжищи монастыре - Урыҫ православие сиркәүенең ставропигиаль ҡатын-кыҙҙар монастыре. Новгород өлкәһенең Новгород районы Вяжищи ауылы янында урынлашҡан.\nXIV быуат аҙағында иноктар Евросин, Игнатий һәм Галактион тарафынан нигеҙ һалына. Йылъяҙмала беренсе тапҡыр 1411 йылда телгә алына.\n1411 йылда Никольский соборы (ағастан) төҙөлә, 1417 йылда йылъяҙмаларҙа яңы ғибәҙәтхана төҙөлөшө тип алына. 1419 йылда Изге Антоний хөрмәтенә ҡабат ағас ғибәҙәтхана төҙөлә. 1458 йылда обительдә уның постиженнигы Новгород архиепискобы Евфимий ерләнгән, тиҙ арала урындағы изгеләре исемлегенә индерелгән (дөйөм сиркәү хөрмәтләүе 1549 йылда тупланған).\nXVII быуатта монастырь Романовтар династияһынан булған беренсе батшалар ярҙамынан файҙалана. 1670-80 йылдарҙа уға Николаев Понедельский һәм Спас Сяберский монастырьҙары яҙыла. XVII быуат аҙағында монастырҙы радикаль үҙгәртеп ҡороуҙың инициаторы Боголеп Саблин (1683 йылдан 1697 йылға тиклем Николо-Свияжск монастыры настоятеле) була. Боголеп Никон идеялары буйынса эшләгән. Дөнъяуи хакимиәттән рухи хакимиәт өҫтөнөрәк итеү өсөн көрәштә Никон ҙурлығы, архитектура формалары һәм биҙәү эштәре буйынса батшаларныҡынан өҫтөнөрәк булған биналар булдырырға омтолған. Боголеп ниәттәрен тормошҡа ашырыуҙа Новгород митрополиты Евфимий III лә ҡатнашҡан. Евфимий Никон менән таныш булған, уның ҡараштары яҡлы булған, күркәмлек яратҡан. Вяжищи төҙөүселәре, моғайын, Мәскәүҙән саҡырылғандарҙыр. Баш ҡала оҫталары ҡала шарттарының үҙенсәлеген һәм Новгород архитектураһының үҙенсәлектәрен иҫәбенә алған. Йорттарҙа Мәскәү зауығы Новгород ҡатылығы менән ярашлы.\n1764 йыл штаттары буйынса Николо-Вяжищи монастырын икенсе класстар исемлегенә кереткәндәр; уның барлыҡ ерҙәре секулярлаштырылған. XVIII-XIX быуаттарҙа уның территорияһында монастырь төрмәһе урынлашҡан.\n1920 йылда монастырь ябыла һәм урындағы колхозға күсә. Трапеза палатаһының икенсе ҡатынла мәктәп урынлашҡан. Никольский соборында ғибәҙәттәр тағы 15 йылға яҡын дауам иткән. Монастырь башлығы архимандрит Серафим (Великий) 1920 йылда Крестец епискобына, Новгород епархияһы викариена ҡул ҡуя.\nМонастырь биналары Бөйөк Ватан һуғышы йылдарында ныҡ зыян күрә.\n1958 йылда архитектор-реставратор Леонид Красноречьев етәкселегендә монастырҙа үлсәү һәм тикшеренеү эштәре башлана, ә 1964 йылдан 1990 йылдар башына тиклем реставрация-төҙөү эштәре башлана.\n1988 йылда Николо-Вяжищи монастыре сиркәүгә кире ҡайтарыла. 1990 йылдың 31 мартында Новгород һәм Ленинград митрополиты Алексий (Ридигер) Новгород архиепискобы Изге Евфимий хөрмәтенә ғибәҙәтхананы изгеләндерә. Монастырь 1995 йылдан башлап ҡатын-кыҙҙар ставропигиаленә әүерелә.\nhttps://ba.wikipedia.org/w/index.php?title=Николо-Вяжищи_монастыры&oldid=989409 ҡабул ителгән\nНовгород өлкәһе монастырҙары\nБыл бит һуңғы тапҡыр 19:09 24 ноябрь 2020 үҙгәртелгән.


Йылдың иң яҡшы мәҙәниәт хеҙмәткәрҙәре асыҡланды // Йәмғиәт | новости башинформ.рф\nЙылдың иң яҡшы мәҙәниәт хеҙмәткәрҙәре асыҡланды\n17:16, 17 февраля 2010 Йәмғиәт\nРеспублика халыҡ ижады үҙәге призына «Етегән йондоҙ-2009» йылдың иң яҡшы мәҙәниәт хеҙмәткәре” Республика конкурсы еңеүселәренең исемдәре билдәле булды. Алдынғы мәҙәниәт һәм сәнғәт хеҙмәткәрҙәрен бүләкләү тантанаһы Конгресс-холда Башҡортостан Республикаһы Мәҙәниәт һәм милли сәйәсәт министрлығы коллегияһының киңәйтелгән ултырышы сиктәрендә үтте.\nКонкурс йомғаҡтары буйынса ете лауреат иғлан ителде. «Иң яҡшы ҡала округы, муниципаль район хакимиәте башлығы» номинацияһында Борай районы хакимиәт башлығы Борис Нурисламов еңеүсе булды. «Ҡала округы һәм муниципаль райондың иң яҡшы мәҙәниәт бүлеге начальнигы» номинацияһында Исламетдин Мәмбәтов (Өфө хакимиәтенең мәҙәниәт һәм сәнғәт буйынса идаралығы начальнигы) билдәләнде. «Иң яҡшы ҡала, район, ауыл Мәҙәниәт йорто, ауыл клубы етәксеһе» тип Бәләбәй районының Үҙәк Мәҙәниәт һарайы директоры Георгий Хальзов танылды. Мәҙәниәт һәм ял паркы етәкселәре араһында Туймазы районы үҙәк паркы директоры Дмитрий Ващук айырылып торҙо. Әбйәлил районы мәҙәниәт бүлегенең методика үҙәге мөдире Гөлсирә Әхмәткирәева «Иң яҡшы методист» тип аталды. «Иң яҡшы халыҡ коллективы етәксеһе» номинацияһында Ейәнсура районы Мәҙәниәт йортоноң «Йырау» халыҡ башҡорт фольклор ансамбле һәм «Үҫәргән егеттәре» халыҡ ирҙәр вокаль ансамбле етәксеһе Земфира Абдрахманова еңде. «Йыл меценаты» «Урал аръяғы төҙөлөш компанияһы» яуаплылығы сикләнгән йәмғиәте директоры Рәхим Кирәев булды.


Өфөгә Чехия делегацияһы килде // Сәйәсәт | новости башинформ.рф\nӨфөгә Чехия делегацияһы килде\n12:30, 12 октября 2016 Сәйәсәт\nРеспубликаның баш ҡалаһына Чехияның рәсми делегацияһы килде. Уның составында Чехияның Ғәҙәттән тыш һәм Тулы хоҡуҡлы илсеһе Владимир Ремек, Чехия Республикаһының ауыл хужалығы министры урынбаҫары Ярослава Бенеш Шпалкова бар. Сәфәр барышында Ғәҙәттән тыш һәм Тулы хоҡуҡлы илсенең республика етәкселеге менән осрашыуы ҡаралған.\nРәсәй Сит ил эштәре министрлығының Өфөләге вәкиле Венер Ғәлиәкбәров хәбәр итеүенсә, ике көнлөк сәфәр программаһында — бизнес-форумда ҡатнашыу, Ҡырмыҫҡалы районындағы «Артемида» тоҡомсолоҡ хужалығына барыу. 12 октябрҙә республика Дәүләт Йыйылышы Рәйесе Константин Толкачёв һәм Башҡортостан Хөкүмәте Премьер-министры урынбаҫары Ирек Мөхәмәтдинов менән осрашыу планлаштырылған.\nТеги: тышҡы бәйләнештәр,сәфәр,чехия илселеге


Азамат Юлдашбаев: "Хәрби кеше булырға хыялландым"\n21 Апрель 2020, 18:30\n“Шоңҡар”ҙар. Бала саҡта ниндәйерәк хыялдар менән йәшәнегеҙ? Кем булырға теләнегеҙ?Азамат Юлдашбаев. Хәрби булырға хыялландым... Летчик... Советтар Союзында үҫкән малай бит мин... Ул саҡта һайлау мөмкинлеге юҡ ине: йә мәктәп директоры, йә колхоз председателе, йә инженер булам, тиһең. Ә минең хәрби булғым килде. Сөнки уларҙы ҡыҙҙар ярата (йылмая). Унынсыны тамамлағандан һуң документтарымды Кировоград ҡалаһы хәрби осоу училищеһына ебәрҙем. Миңә медицина тикшереүе үтергә ҡушылды. Ҡыҙғанысҡа күрә, ҡасандыр танауым һынған булып сыҡты. Шуға күрә унда уҡырға ҡабул ителеүгә яраҡһыҙ тип таптылар. Кем булырға һуң хәҙер? Колхозға тракторсы булып эшкә килдем. Көҙгә барыбер армияға аласаҡтар. Хеҙмәт итеп ҡайтҡас, берәй нәмә уйлармын әле, тинем. Әсәйем генә: “Класташтарыңдың бөтәһе лә уҡырға инеп, документтарын тапшырып бөттө бит, һин ни эшләп йөрөйһөң, улым”, – тип хафаланғас, “Ярай, әсәй, мин дә уҡыйым”, – тип, Стәрлетамаҡ педагогия институтына документ тапшырырға киттем. Тик төбәп кенә ниндәй факультетҡа барырға һуң? Китап уҡырға яратҡас, филологияны һайларға кәрәктер тигән фекергә килдем. Шулай итеп, әллә ни ауырлыҡһыҙ ғына имтихандар биреп, студент булып киттем. Тик октябрҙә ун һигеҙең тулғас та, армияға саҡыртып аласаҡбыҙ тип, военкомат учеттан төшөрмәне. Бер ай уҡығандан һуң райондан комисия үтергә “повестка” ебәрҙеләр. Армияға саҡыралар, тип ҡайтып киттем. Ҡыҙҙар оҙатып тороп ҡалды. Комиссия үттем. Бөтәһе лә һәйбәт. “Годен”. Бөгөн йә иртәгә килер тип “повестка” көтә башланым. Ә ул юҡ та юҡ. Шул арала ағайҙар менән айға яҡын төҙөлөш бригадаһында эшләп алдым. Һуңынан ғына белеп ҡалдым, баҡтиһәң, миңә “отсрочка” биргәндәр икән. Бер хушлашып ҡайтҡас, ҡабаттан институтҡа барыуы оят һымаҡ. "Совет Армияһы сафтарына алыуығыҙҙы һорайым” тип ғариза яҙып, хеҙмәткә барыуҙы тиҙләтергә тура килде. Шулай итеп, Мәжит күршем менән бер көндө әрмегә киттек. Мәскәү өлкәһендә, элемтә ғәскәрендә хеҙмәт иттем. Армия миңә ысын мәғәнәһендә институт булды. Студенттар ҙа күп ине. Араларында “Бауманка”ныҡылар ҙа бар: Стас Старостин, Валерий Чернопятов, Володя Николаев, Андрей Дементьев... Текә Мәскәү егеттәре. Рок-н-ролл тыңлайҙар. Үҙҙәре килеп тороп зыялы – Бальзакты, Достоевскийҙы уҡыйҙар. Улар ыңғайына мин дә рок-музыкаға, рус классикаһына, донъя әҙәбиәтенә ылыға башлыным...“Шоңҡар”ҙар. Тимәк, улар һеҙҙең донъяға ҡарашығыҙҙы үҙгәрткән?..Азамат Юлдашбаев. Донъяға ҡарашымды ла үҙгәртте, күңелемдәге бунтарлыҡ рухын да көсәйтте. Сөнки, ысынлап та, шәп егеттәр ине. Армияның нимәһе бар: ул барыһын да тигеҙләй. Берәү ҙә өҫтөн дә, кәм дә түгел. Ҡайҙалыр ете класс тамамлаған колхозсы малайы ла, “Бауманка”нан килгән текә Мәскәү егеттәре лә бер төрлө ҡанундар буйынса йәшәй. Әрме булғас, “дедовщина”һыҙ ҙа ярамай, әлбиттә. Ә хәҙерге армия армия түгел ул. Курорт йә шифахана ғына. Шуға унда барып ваҡыт үткәреүҙең мәғәнәһен дә күрмәйем.\n“Шоңҡар”ҙар. Бала саҡта ниндәйерәк хыялдар менән йәшәнегеҙ? Кем булырға теләнегеҙ?\nАзамат Юлдашбаев. Хәрби булырға хыялландым... Летчик... Советтар Союзында үҫкән малай бит мин... Ул саҡта һайлау мөмкинлеге юҡ ине: йә мәктәп директоры, йә колхоз председателе, йә инженер булам, тиһең. Ә минең хәрби булғым килде. Сөнки уларҙы ҡыҙҙар ярата (йылмая). Унынсыны тамамлағандан һуң документтарымды Кировоград ҡалаһы хәрби осоу училищеһына ебәрҙем. Миңә медицина тикшереүе үтергә ҡушылды. Ҡыҙғанысҡа күрә, ҡасандыр танауым һынған булып сыҡты. Шуға күрә унда уҡырға ҡабул ителеүгә яраҡһыҙ тип таптылар. Кем булырға һуң хәҙер? Колхозға тракторсы булып эшкә килдем. Көҙгә барыбер армияға аласаҡтар. Хеҙмәт итеп ҡайтҡас, берәй нәмә уйлармын әле, тинем. Әсәйем генә: “Класташтарыңдың бөтәһе лә уҡырға инеп, документтарын тапшырып бөттө бит, һин ни эшләп йөрөйһөң, улым”, – тип хафаланғас, “Ярай, әсәй, мин дә уҡыйым”, – тип, Стәрлетамаҡ педагогия институтына документ тапшырырға киттем. Тик төбәп кенә ниндәй факультетҡа барырға һуң? Китап уҡырға яратҡас, филологияны һайларға кәрәктер тигән фекергә килдем. Шулай итеп, әллә ни ауырлыҡһыҙ ғына имтихандар биреп, студент булып киттем. Тик октябрҙә ун һигеҙең тулғас та, армияға саҡыртып аласаҡбыҙ тип, военкомат учеттан төшөрмәне. Бер ай уҡығандан һуң райондан комисия үтергә “повестка” ебәрҙеләр. Армияға саҡыралар, тип ҡайтып киттем. Ҡыҙҙар оҙатып тороп ҡалды. Комиссия үттем. Бөтәһе лә һәйбәт. “Годен”. Бөгөн йә иртәгә килер тип “повестка” көтә башланым. Ә ул юҡ та юҡ. Шул арала ағайҙар менән айға яҡын төҙөлөш бригадаһында эшләп алдым. Һуңынан ғына белеп ҡалдым, баҡтиһәң, миңә “отсрочка” биргәндәр икән. Бер хушлашып ҡайтҡас, ҡабаттан институтҡа барыуы оят һымаҡ. "Совет Армияһы сафтарына алыуығыҙҙы һорайым” тип ғариза яҙып, хеҙмәткә барыуҙы тиҙләтергә тура килде. Шулай итеп, Мәжит күршем менән бер көндө әрмегә киттек. Мәскәү өлкәһендә, элемтә ғәскәрендә хеҙмәт иттем. Армия миңә ысын мәғәнәһендә институт булды. Студенттар ҙа күп ине. Араларында “Бауманка”ныҡылар ҙа бар: Стас Старостин, Валерий Чернопятов, Володя Николаев, Андрей Дементьев... Текә Мәскәү егеттәре. Рок-н-ролл тыңлайҙар. Үҙҙәре килеп тороп зыялы – Бальзакты, Достоевскийҙы уҡыйҙар. Улар ыңғайына мин дә рок-музыкаға, рус классикаһына, донъя әҙәбиәтенә ылыға башлыным...\n“Шоңҡар”ҙар. Тимәк, улар һеҙҙең донъяға ҡарашығыҙҙы үҙгәрткән?..\nАзамат Юлдашбаев. Донъяға ҡарашымды ла үҙгәртте, күңелемдәге бунтарлыҡ рухын да көсәйтте. Сөнки, ысынлап та, шәп егеттәр ине. Армияның нимәһе бар: ул барыһын да тигеҙләй. Берәү ҙә өҫтөн дә, кәм дә түгел. Ҡайҙалыр ете класс тамамлаған колхозсы малайы ла, “Бауманка”нан килгән текә Мәскәү егеттәре лә бер төрлө ҡанундар буйынса йәшәй. Әрме булғас, “дедовщина”һыҙ ҙа ярамай, әлбиттә. Ә хәҙерге армия армия түгел ул. Курорт йә шифахана ғына. Шуға унда барып ваҡыт үткәреүҙең мәғәнәһен дә күрмәйем.


Башҡортостан (поезд) — Башҡорт Википедияһы\n«Башҡортостан» — Рәсәй тимер юлдарының тиҙ йөрөшлө фирма пассажирҙар поезы (№ 039/040), көн аша йөрөй. Өфө — Мәскәү — Өфө маршруты буйынса йөрөй, айҙың йоп көндәрендә Өфөнән, ә таҡ көндәрендә Мәскәүҙән ҡуҙғала. Юлда ваҡыт 26 сәғәт тәшкил итә.\n40 йылдан ашыу элек, 1965 йылдың көҙөндә «Башкирия» исеме аҫтында булдырылған. 1993 йылда поездың исеме «Башҡортостан» тип үҙгәртелә. Башта маршруты Ульяновск аша үткән була, әлеге ваҡытта — Һамар аша.\n1 Хәрәкәт расписаниеһы\nХәрәкәт расписаниеһы[үҙгәртергә | вики-тексты үҙгәртергә]\nМәскәү Ҡазан —\nРязань 1 3сәғ. 10м\nШилово 4сәғ. 56м\nРузаевка 9сәғ. 26м\nИнза 11сәғ. 25м\nСызрань-1 14сәғ. 14м\nЙондоҙ (тех туҡталыш) 15сәғ. 30м\nҺамар 16сәғ. 33м\nКинель 17сәғ. 57м\nНовоотрадный 18сәғ. 38м\nПохвистнево 19сәғ. 29м\nБоғорослан 19сәғ. 50м\nПриют 21сәғ. 57м\nАксаково 22сәғ. 19м\nРаевка 23сәғ. 37м\nШишмә 1 24сәғ. 35м\nПоезд составында 4 төр вагон:\nСВ (люкс) — йәйге осорҙа ғына;\nюғары комфортлы (бөтә уңайлыҡтары булған) купелы (өҫтәмә хеҙмәттәр менән) — йәйге осорҙа ғына;\nКупелы вагондар Тверь вагондар төҙөү заводының заманса вагондарына алмаштырылған. Вагондар «Рәсәй тимер юлдары» ААЙ унификацияланған дизайн-проектына ярашлы рәүештә берҙәм стилдә йыһазландырылған. Һыуытҡыс, микротулҡынлы мейес, пассажирҙар өсөн мәғлүмәт менән электрон таблоһы бар. Уларҙа тәүлек әйләнәһенә һәм барлыҡ юл участкаһында ла асыҡ биотуалет бар. Вагондарҙа ҡуйылған компьютер менән идара ителеүсе кондиционер, йылытыу системаһы, ниндәй сезон булыуға ҡарамаҫтан, автоматик рәүештә оптималь температура тота. Штаб вагонында инвалидтар өсөн айырым купе бар.\n«Рәсәй тимер юлдары» ААЙ пассажирҙар ташыу Департаментының 2004 йылда Екатеринбургта үткән пассажирҙарҙы иң яҡшы хеҙмәтләндереү бөтә Рәсәй конкурсы сиктәрендә «Махсус форма кейемендә иң яҡшы фирма стиле» номинацияһында беренсе урын.\nhttps://ba.wikipedia.org/w/index.php?title=Башҡортостан_(поезд)&oldid=757923 ҡабул ителгән\nАлфавит буйынса поездар\nБыл бит һуңғы тапҡыр 05:27 11 ноябрь 2017 үҙгәртелгән.


Антарктидала ер аҫты донъяһына юл табылған\n25 Декабрь 2010, 15:31\nИшек тауҙарҙа урынлашҡан. Ә унан саҡ ҡына ситтәрәк «осоусы тәрилкә»гә ныҡ оҡшаған әйбер ята.Өс сер Был асышты Американың билдәле виртуаль археологы Джозеф Скиппер яһаған. Ғәҙәттә, ул йыһан аппараттары тарафынан ебәрелгән, НАСА-ның һәм башҡа йыһан агентлыҡтарының рәсми сайттарына ҡуйылған фотоларҙы ҡарап, Марс менән Ай тирәһендә эҙләнә. Һөҙөмтәлә ғәҙәти ҡарашҡа күренмәгән бик күп ҡыҙыҡлы нәмә таба. Уның коллекцияһында гуманоидтың баш һөйәгенә һәм һөйәктәренә оҡшаған объекттар ҙа бар. Был юлы археолог Ер менән ҡыҙыҡһына, атап әйткәндә, Антарктида менән, һәм унда бер юлы өс сәйер әйберҙе күрә: тишек, «тәрилкә» һәм күлдәр.\nИшек тауҙарҙа урынлашҡан. Ә унан саҡ ҡына ситтәрәк «осоусы тәрилкә»гә ныҡ оҡшаған әйбер ята.\nБыл асышты Американың билдәле виртуаль археологы Джозеф Скиппер яһаған. Ғәҙәттә, ул йыһан аппараттары тарафынан ебәрелгән, НАСА-ның һәм башҡа йыһан агентлыҡтарының рәсми сайттарына ҡуйылған фотоларҙы ҡарап, Марс менән Ай тирәһендә эҙләнә. Һөҙөмтәлә ғәҙәти ҡарашҡа күренмәгән бик күп ҡыҙыҡлы нәмә таба. Уның коллекцияһында гуманоидтың баш һөйәгенә һәм һөйәктәренә оҡшаған объекттар ҙа бар.\nБыл юлы археолог Ер менән ҡыҙыҡһына, атап әйткәндә, Антарктида менән, һәм унда бер юлы өс сәйер әйберҙе күрә: тишек, «тәрилкә» һәм күлдәр.\nАнтарктида Марстан әллә ни айырылмай ҙа тиерлек. Бәлки, кислород ҡына күберәктер. Шулай уҡ һыуыҡ. Урыны-урыны менән температура 90 градус һыуыҡлыҡҡа тиклем төшә. Айырма шунда – Антарктидала кешеләр йәшәй, ә Марста әлегә юҡ. Әммә был боҙло ҡитға ҡыҙыл планетаға ҡарағанда нығыраҡ өйрәнелеүен аңлатмай. Тегендә лә, бында ла асылмаған серҙәр күп.\nМарста тормош бармы? Беҙ был хаҡта белмәйбеҙ. Шулай ҙа Антарктиданың боҙ ҡатламы аҫтында нимә йәшеренеүе лә билдәле түгел. Хатта уның өҫтөндә нимәләр эшләнеүе хаҡында ла тоноҡ ҡына күҙаллауҙар бар. Шуныһы ҡыҙыҡ: Антарктиданыҡына ҡарағанда Марстың фотолары күберәк. Антарктида рельефының деталдәрен Ерҙең Мэри королеваһы районында тар ғына һыҙатта күрергә мөмкин. Тап шунда сюрприздар табыла ла инде. Уның башҡа урындарын да яҡшылап ҡарағанда һәйбәт булыр ине. Айырыуса улар тураһында бик күп легендалар йөрөгән урындарын.\nУнда Гитлер йәшеренгән\nАнтарктида менән нацистарҙың бик ныҡ ҡыҙыҡһыныныуы ла билдәле. Унда бер нисә экспедиция ойошторола. Хатта Ерҙең Мода королеваһы районында ҙур ғына майҙанды уратып алып, «Яңы Швабия» тип исем бирәләр. Унда 1939 йылда немецтар яр буйында иҫ киткес бер урынды таба. Ул яҡынса 40 кв. км майҙанды тәшкил итә, тулыһынса боҙҙан әрселгән. Бында климат та йомшағыраҡ, әллә күпме туңмаған күлдәре лә бар. Уны ошо урынды иң беренсе булып асҡан немец пилоты исеме менән «Ширмахер оазисы» тип атайҙар. Һуңынан бында Новолазаревская тигән совет поляр станцияһы урынлаша.\nРәсми фараз буйынса, Өсөнсө рейх үҙенең кит аулаусы флотилияларын һаҡлау маҡсатында базалар төҙөү өсөн Антарктидаға күсә. Әммә тағы ла ҡыҙыҡлыраҡ фараздар бар. Уларҙы фәнни-фантастик тип әйтеүе лә ҡыйын. Ниндәйҙер мистикаға ҡоролған. ҡыҫҡаса әйткәндә, уның тарихы былай. Йәнәһе, Тибетҡа экспедиция барышында нацистар Антарктиданың эсендә нимәлер булыуын белеп ҡала. Ниндәйҙер киң һәм йылы ҡатламдар хаҡында һүҙ бара. Ә уларҙа сит ил планетаһы, әллә ҡасан бында булған боронғо юғары цивилизация вәкилдәренәнме ҡалған әйберҙәр. Өҫтәүенә, Антарктида ҡасандыр Атлантида булған, тигән имеш-мимештәр ҙә бар.\nҺөҙөмтәлә үткән быуаттың 30-сы йылдары аҙағында немецтарҙың һыу аҫты кәмәләре боҙҙарҙа йәшерен инеп-сығыу урындары таба һәм шулар аша эскә үтеп инә.\nАртабан легендалар төрлөсә һөйләй. Бер фараз буйынса, нацистар боҙ аҫтында үҙҙәренең ҡаласыҡтарын төҙөй, икенсеһе буйынса – урындағы халыҡ менән һөйләшеп, буш торлаҡ фондтарына урынлаша.\nШунда – боҙ континенты эсенә 1945 йылда Гитлер менән Ева Браунды ла алып киләләр. Йәнәһе, ул «Фюрер конвойы» тип аталған һыу аҫты караптарының тотош эскадраһы оҙатыуында һыу аҫты кәмәһендә йөҙөп килә. Һәм шунда 1971 йылға тиклем йәшәй. Ә ҡайһы бер мәғлүмәттәр буйынса, хатта 1985 йылға тиклем.\nАнтарктида мифтарының авторҙары боҙ аҫтына Өсөнсө рейхтың осоусы тәрилкәләрен дә урынлаштыра. Имеш, нацистар был аппараттарҙы ла эскә йәшерә. Һуңынан уларҙы камиллаштырып, әлегәсә Антарктида шахталарынан осороп файҙаланалар. Ә БОО (билдәһеҙ осоусы объекттар) – ул тап шул тәрилкәләр, имеш.\nПоляр сит ил вәкилдәре менән немецтар тураһындағы имеш-мимештәрҙе етди ҡабул итеү ҡыйын. Әммә... Джозеф Скиппер асҡан тишек, тәрилкә һәм күлдәр менән нимә эшләргә? Улар бер-береһен бик яҡшы тулыландыра. Әлбиттә, ысынбарлыҡта беҙ уйлаған әйберҙәргә тура килһә.\nТауҙарҙағы тишектән БОО осоп сығыуы ихтимал. Тәрилкә лә ысын булды, ти. Бәлки, сит ил планетаһыныҡылыр ҙа. Боҙ менән ҡапланған һәм йә елдән, йә глобаль йылыныу һөҙөмтәһендә боҙҙан әрселгән Антарктиданың йылы эске ҡатламдарында йәшәгән, бәлки, йәшәүсе заттарҙан ҡалғандыр.\nӘ күлдәр эстә йылы ҡатламдар булыуын иҫбатлай. Улар «Ширмахер оазисы» кеүек оазистарҙы йылытып тора ла инде.\nАнтарктида, ғөмүмән, сәйер урын...\nКонтинентта йәшеллек булған\nАнтарктиданың майҙаны – 14 млн квадрат километр. Ул тотошлай боҙ менән ҡапланған тиерлек. Урыны-урыны менән боҙҙоң ҡалынлығы 5 километрға етә. Уның өҫкө ҡатламының бик аҙ өлөшө хаҡында ғына билдәле. Ә аҫтында нимә бар?!\nҡытай, Япония, Бөйөк Британия ғалимдарының командаһы Nature журналында үҙҙәренең дүрт йыллыҡ тикшеренеүҙәренең һөҙөмтәһен баҫтырған. 2004 йылдан 2008 йылға тиклем улар Антарктиданың әҙәм аяғы баҫмаған урындары – Гамбурцев тауҙары буйлап көслө вездеходтарҙа йөрөйҙәр. Радарҙар менән яҡтыртып, уның рельефын өйрәнәләр. Һөҙөмтәлә 900 квадрат километр майҙанды һүрәтләгән карта төҙөлә.\nАсыҡланыуынса, ҡитға ҡасандыр боҙ ҡатламы аҫтында булмаған. 34 млн йыл элек бында күкрәп сәскә атҡан болондар, тигеҙлектәр һәм тауҙар йәйрәп ятҡан. Хәҙерге Европа Альпындағы кеүек.\nӘммә нимәлер булған. Тикшеренеүселәр ҙур булмаған боҙлоҡ үҫә барып, тотош Антарктиданы ҡаплай башлаған урынды тапҡан. Ул тауҙың иң юғары нөктәһендә (2400 м) урынлашҡан.\nЭкспедицияла ҡатнашыусы Эдинбург университетынан Мартин Зайгерт Антарктида Альптарында әлегәсә туңған үҫемлектәр һаҡланыуына ышана. Хатта ҙур булмаған ағастар ҙа бар, ти ул. Тик уларға барып етеп кенә булмай. Әммә эҙләп ҡарарға мөмкин.


"Мираҫ" арт-галереяһында "Сыңғыҙхан" ижад берләшмәһе рәссамдарының күргәҙмәһе асылды. Унда Вәсил Ханнанов, Рәсих Әхмәтвәлиев, Ринат Харисов, Наил Байбурин, Рафаэль Моратшин, Наил Латфуллиндың әҫәрҙәре урын алған. Ике тиҫтә йыл йәшәп килгән төркөм был юлы үҙ традицияһын үҙгәртте һәм матбуғат конференцияһы ойошторҙо.\nБыға сәбәп - "Сыңғыҙхан" ижад берләшмәһе альбомын нәшер итеү һәм күргәҙмәләр, улар Мәскәүҙә Рәсәй художество акàдемияһында һәм Ҡазанда бер нисә экспозиция майҙандарында үтте. Күргәҙмә Мәскәүҙән Ҡазанға күсте, унда ул дүрт ай буйына күрһәтелде. "Сыңғыҙхан" ижад берләшмәһе рәссамдарының күргәҙмәһе был ҡалаларҙа беренсе тапҡыр күрһәтелмәй.\n- Ошо көндәрҙә Ҡазанда күргәҙмә тамамланды, картиналар әлегә юлда, әммә, галерея етәксеһе һорауы буйынса, беҙ уларҙы көтөп торманыҡ һәм беҙҙең оҫтаханала булғандарын күрһәтергә булдыҡ, - ти рәссам Вәсил Ханнанов. - Һәр күргәҙмә үҙ-үҙенә ни ҙә булһа яңыны әҙерләүҙе ҡарай, рәссамға үҙе менән ҡәнәғәт булыу тыйыла. Бер күргәҙмәне ойоштороп, шунда уҡ икенсеһе тураһында уйлана башларға кәрәк.\nҺәр автор 2-3 эш тәҡдим итте - галереяның камерный залы ҙур булмаған экспозицияларҙы ғына урынлаштыра ала. Рәссамдарҙы күп йылдар дауамында бер төркөм берләштерә, әммә улар үҙҙәренең индивидуаль стилен һаҡлап ҡала һәм төрлө була ала. Был õàºòà картиналарҙың исемдәре буйынса ла фекер йөрөтөп була. Улар араһында "Эт менән ҡыҙыҡай" һәм "Хат" серияһынан "Таныш булмаған ҡатын-ҡыҙ" (Рәсих Әхмәтвәлиев), "Ауыл ихатаһы. Шәфәҡ" һәм "Иҫке үтек" (Ринат Харисов), "Яҡты күңеллек" һәм "BABAI" (Наил Байбурин), "Арауыҡта билдәләр" (Рафаэль Моратшин) һәм Наил Латфуллиндың "Көнсығыш композицияһы" картинаһы бар.\nҺәр саҡ бер үк алымды һаҡлау мөмкин түгел, тип билдәләй рассамдар. Ваҡыт үтеү менән улар ҙа, һәм уларҙың ижады ла үҙгәрә.\n- Шундай рәссамдар категорияһы бар, улар үҙҙәрен тапҡан, билдәле бер урынды биләй һәм артабан үҫешмәй. "Сыңғыҙхан" төркөмө ағзалары уларҙан айырмалы рәүештә даими эҙләнеүҙә, - ти Рафаэль Моратшин. - Рәсих Әхмәтвәлиев, Наил Байбурин, Ринат Харисов үҙҙәрен төрлө йүнәлештәрҙә һынап ҡарай. Шуға күрә беҙҙең һәр беребеҙгә үҙ картиналарыбыҙҙы аңлатыу ауыр, сөнки улар беҙҙең өсөн дә яңылыҡ.\nИжад кешеләренә ниндәйҙер айырымлыҡ хас. Төркөм тарҡалмаған. Бының сере ниҙә һуң? Һәр рәссам быны үҙенсә аңлата.\n- 20 йыл элек, Советтар Союзы тарҡалған ваҡытта, рәссамдар, киреһенсә, төркөмдәргә берләшә башланы, - ти Вәсил Ханнанов. - Күп осраҡтарҙа ул былай булды - бына һин - яҡшы рәссам, беҙ һине алабыҙ, һин беҙгә тура киләһең. Ә беренсе күргәҙмә үтеү менән, уңыш юлдаш була - һәм әйберҙәрҙең ысын торошо асыла. Уңыш - ул кеше мөнәсәбәттәренең лакмус ҡағыҙы кеүек. Берәүҙең картиналары һатыла, ә башҡаларҙыҡын һатып алыусы юҡ - һәм башлана бүлешеү, беренселек өсөн ярыш...\nБеҙҙең төркөм бөтөнләй башҡа принцип буйынса йыйылды. Беренсенән, беҙ - дуҫтар, икенсенән, уға Наил Латфуллин нигеҙ һалды.\n- "Сыңғыҙхан" төркөмө тарҡалмай, сөнки беҙҙең ижад берләшмәһендә генералдар, лейтенанттар юҡ - беҙ бөтәбеҙ ҙә һалдаттар, улар сәнғәткә тоғро хеҙмәт итә, - ти Рәсих Әхмәтвәлиев. - Был, күрәһең, беҙҙе һаҡлағандыр. Беҙҙең төркөмдә солист юҡ, беҙ тиң хоҡуҡлы. Сәнғәт өлкәһендә бер-беребеҙгә ҡарата беҙ иғтибарлы, бер-беребеҙҙең хеҙмәтен хөрмәт итәбеҙ.


Дан ғаиләләр гөлләмәһе - Bash.News\nДан ғаиләләр гөлләмәһе\nДан ғаиләләр гөлләмәһе https://bash.news/news/84791_dan_aillr_gllme\nСибай ҡалаһының "Атайсал" гәзите урындағы ҡоролтай башҡарма комитеты менән берлектә Башҡортостандың 100 йыллығына "Дан ғаиләләр гөлләмәһе" тигән китап әҙерләп сығарҙы. Ул ғына ла түгел, Урал аръяғында йәшәүсе ғаиләләр хаҡындағы мәҡәләләр урындағы гәзит биттәрендә донъя күрҙе. 7 декабрҙә был сара көньяк райондар ҡатнашлығында ҙур байрам итеп үткәреләсәк.\nАтайсал Сибай ҡалаһында донья күргән башкорт гәзите, бөгөн ул ҙур ғына дана менән нәшер ителә һәм төбәк укыусылары араһында абруйлы баҫмаларҙың береһе. Уны оҙак йылдар етәкләгән яҙыусы Хәйҙәр Тапаҡов бихисап китаптар авторы ғына түгел, ә Таҙа һакмар , 100 йыллыкҡа 100 ғаилә тигән матур акцияларҙың башланғысында торған кеше лә.\nБылтырғы “Таҙа Һакмар” акцияһы көньяк райондарҙы урап, Силәбе өлкәһенә үк барып еткәйне. Унда 300 тонна сүп сар сығарылған. Иң мөһиме – был сараны көньяк райондарҙың етәкселеге, ауыл биләмәләре, предприятиелар ҙа күтәреп алды һәм уны үткәреүҙә, матур итеп йомғаклап куйыуҙа ла ҙур ярҙам күрһәтте. Ә Урал арьяғының 100 якшы ғаиләһен билдәләү идеяһы ла Башҡортостандың 100 йыллык юбилейы һәм ғаилә йылы менән бәйләнгән.\nХәйҙәр Тапаҡов, "Атайсал" гәзите баш мөхәррире: “Беренсе талап – ғаиләлә балалар һаны өсәүҙән күберәк булырға тейеш. Икенсеһе – ғаилә бөтә яҡлап та өлгөлө булырға тейеш. Гәзит биттәрендә матур мәҡәләләр сыҡты. Ошо мәҡәләләрҙе йыйып китапҡа тупланыҡ”.\nБыл китапка барлығы 105 ғаилә индерелгән. Урал арьяғының һәр районына егермешәр ғаилә тура килә. Уларҙың һәр береһе хакында баҫма хәбәрселәре йәй буйы материал туплай. Декабрь баштарында, уларҙы тәбрикләү тантанаһында, Урал арьяғының һәр районы үҙ бүләген булдырысак, ә Гран При алыусыны Сибай ҡала хакимиәтенең премияһы көтә.\n“Йәшел Башҡортостан”ға ҡушыл\n16:44, 23 сен\nӨфөнөң йәмәғәт хәүфһеҙлеге үҙәге инспекторҙары мәктәптәр буйлап рейдҡа сыҡты


15:49, 1 июля 2015 Йәмғиәт\nРеспубликала «Мәктәпкә йыйынырға ярҙам ит» акцияһы башланды Фото: Андрей Старостин\nӨФӨ, 2015 йыл, 1 июль. /«Башинформ» мәғлүмәт агентлығы, Эльмира Сабирова/.\nБашҡортостанда «Мәктәпкә йыйынырға ярҙам ит» хәйриә акцияһы башланды. Сара 1 июлдән 31 авгусҡа тиклем уҙғарыла. Бишенсе тапҡыр үткәрелгән акцияның маҡсаты — ауыр хәлгә тарыған балалар өсөн мәктәп кәрәк-ярағын йыйыу.\n«Мәктәп кәрәк-ярағын республика ҡала һәм район халҡын социаль хеҙмәтләндереүсе комплекслы үҙәктәрҙә эшмәкәрлек алып барған ғаиләгә һәм балаларға социаль ярҙам район-ара үҙәктәренә тапшырырға кәрәк», — тип аңлатма бирҙе Башҡортостандың Хеҙмәт һәм халыҡты социаль яҡлау министрлығының матбуғат секретары Роза Кузьменко.\nБындай үҙәктәр Балаҡатай, Тәтешле, Белорет, Дүртөйлө, Ишембай, Стәрлетамаҡ райондарында, шулай уҡ Октябрьский һәм Сибай ҡалаларында эшләй. Башҡа ҡалаларҙа һәм райондарҙа уларҙың филиалдары бар. Бөтә адрестар Башҡортостандың Хеҙмәт һәм халыҡты социаль яҡлау министрлығының сайтында баҫылған.\nКанцелярия тауарҙары, дәфтәрҙәр, балалар ижады әйберҙәре яңы килеш ҡабул ителә. Портфелдәр, мәктәп формаһы, дәреслектәр, нәфис әҙәбиәт тотонолған булыуы мөмкин.\nБылтыр дөйөм тырышлыҡ менән алты миллион һумдан ашыу суммаға мәктәп кәрәк-яраҡтары йыйылды. Ул ваҡытта Башҡортостан балаларына ғына түгел, Ҡырым Республикаһының Белогорск районы уҡыусыларына ла ярҙам күрһәтелде.\nОшо көндәрҙә Башҡортостандың Хеҙмәт һәм халыҡты социаль яҡлау министрлығы ойошторған Донецк халыҡ республикаһы һәм Луганск халыҡ республикаһы балалары өсөн мәктәп кәрәк-яраҡтарын йыйыу акцияһы тамамланды. Ике аҙна эсендә республикала йәшәүселәр халыҡты социаль хеҙмәтләндереүсе комплекслы үҙәктәргә алты мең самаһы мәктәп кәрәк-яраҡтарын тапшырҙы.


PDF | Печать |\t"Аманат" рубрикалары\t- Яҙыл да бүләк от!\t“Яҙыл да бүләк от!” уйынында ҡатнашыу өсөн купон тултырғанда шулай тип хыялланған Нәргизә Сабитованың хыялы тормошҡа ашты!\n“Аманат”ҡа яҙылып, журналыбыҙҙа йылда уҙғарылып килгән сираттағы “Яҙыл да бүләк от!” уйынында ҡатнашып, планшет отҡан Нәргизә Сабитованың ҡулына лайыҡлы бүләген, Ғафури районының Сәйетбаба мәктәбенә алып барып, бөтөн кеше алдында тапшырғанда бүләгебеҙҙең лайыҡлы уҡыусыға эләгеүенә үҙебеҙ ҙә ҡыуандыҡ. Нәргизә үҙе лә, купонды ҡырҡып алып тултырған сағында: “Эх, планшет отһам ғына ярар ине...” – тип хыялланған икән! Быны беҙ Нәргизәнең үҙенән ишеттек. Ә уның әсәһе, яҙыусы Рәйлә Сабитова, ҡыҙының, шул купонды тотоп, артынан эйәреп йөрөп: “Әсәй, әйҙә ошоно “Аманат”ҡа ебәрәйек”, – тип йөҙәтеп бөтөргәнен һөйләне.\nБына шулай, дуҫтар, әгәр берәй нәмәне ныҡ итеп теләһәң, һәм шул теләгеңде тормошҡа ашырыр өсөн сәбәптәр булдырһаң – ул мотлаҡ бойомға ашасаҡ. Нәргизә лә бит теләгән планшеты өсөн тәүҙә әсәһенән журналды яҙҙыртҡан, шунан купонды ҡырҡып алып тултырған, хатта, әсәһе аша уны редакциябыҙға алып килеп еткергән... Шулай булғас, планшет отмай ҡайҙа барһын?!\nҺеҙ ҙә, дуҫтар, “Аманат”ҡа яҙылығыҙ, беҙҙең конкурстарыбыҙҙа, уйындарыбыҙҙа ҡатнашығыҙ!


Журналистар һабаҡ бирә » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Әҙәбиәт » Журналистар һабаҡ бирә\nЖурналистар һабаҡ бирә 22.11.2016 // Әҙәбиәт\nНиндәй ул бөгөн башҡорт журналистикаһы? Ер йөҙөндә һәр нәмәнең тәғәйенләнеше булған кеүек, әлбиттә, уның да үҙ билдәләнеше, ҡағиҙәләре, ихтыяжы, мохтажлығы, йөҙө бар.\nХалҡыбыҙ китап уҡымай тип әйтеү менән бер рәттән, гәзит-журналға ла күҙ һалмай, тип уфтанырға күнеккәнбеҙ... Әммә шулай ҙа әҙәбиәтебеҙ ҙә, журналистикабыҙ ҙа йәшәй бит әле һәм уға, тулҡын-тулҡын булып килмәһә лә, яңы һулыш өрөрлөк йәштәр ҙә күренмәй түгел... Хәйер, әйтер һүҙем шул: ошо көндәрҙә билдәле журналистар Зөһрә Ҡотлогилдина менән Нияз Мәһәҙиев бер төркөм буласаҡ журналисҡа оҫталыҡ дәрестәре бирҙе. Йәштәр, әлбиттә, йәмғиәтебеҙгә күренекле журналистар әҙерләгән Башҡорт дәүләт университетының филология һәм журналистика факультеты студенттары ине. Улар һәммәһе лә “Шоңҡар” әҙәби берекмәһендә шөғөлләнә һәм киләсәген филология, журналистика менән бәйләргә теләй. Шуға ла, бер ни тиклем ваҡыт хөрмәтле ҡунаҡтарҙың тормош һәм хеҙмәт юлдары, ижадтары, бөгөнгө журналистика хаҡында тыңлағандан һуң, улар үҙҙәре менән дә таныштырып үтеүҙе кәрәкле һананы. Әҙәби берекмә рәйесе Заһит Ғүмәров, “шоңҡарсылар” менән таныштырып, ай һайын сығарылып килгән факультет гәзите тураһында һөйләне.\nАртабан, түңәрәктә шөғөлләнгән Айгиз Буранғолов шиғырын уҡығандан һуң, башҡаларҙың да шиғырҙарын анализлау өсөн ҡулъяҙмалар Зөһрә Сәлимйән ҡыҙына тапшырылды. Йәштәр сарала үҙҙәрен ҡыҙыҡһындырған һорауҙарға ла яуап тапты. Был фәһемле осрашыуҙы Ә. Вәлиди исемендәге Милли китапхананың Тыуған яҡты һәм әҙәбиәтте өйрәнеү бүлеге ойошторҙо. Уның мөдире Айгөл Буранғолова сараны йәнле итеп алып барҙы. Әйткәндәй, китапхананың ошо бүлегендә шундай осрашыуҙар йыш булып тора. Был, әлбиттә, милләтебеҙҙең күренекле яҙыусы, шағир, журналистарының юбилей, ижад кисәләренә бәйле. Ошо юҫыҡта ла китапханасылар Зөһрә апайҙың күркәм юбилейын күҙ уңынан ысҡындырманы. Ул байрамды тап ошондай эшлекле осрашыу рәүешендә үткәреү файҙаға ғына булды. Оҫталыҡ дәресен алып барған ҡунаҡтар бөгөнгө журналистикабыҙға киләсәк йәштәрҙе һынап ҡараһа, йәштәр иһә үҙҙәренә кәрәкле мәғлүмәт алды тиһәк, хаталанмаҫбыҙ. Осрашыу барышында Зөһрә апай Ҡотлогилдинаның үҙенең ижадҡа килеү тарихы, беренсе тәжрибәләре менән уртаҡлашыуы, артабан инде журналистика өлкәһенә ҡағылышлы әңгәмәләр алып барыуы ҙур мәртәбә булды.\nНияз Мәһәҙиевтең йәштәр менән уйынлы-ысынлы аралашыуы, уларға биргән өгөт-нәсихәте бик урынлы ине. Ә инде Зөһрә апайҙың ижадына килгәндә, бихисап китап авторы булған әҙибәнең шиғырҙарын уҡып һоҡланмағандар һирәктер. Уның шиғырҙары аша ниндәй нәфис күңелле булыуын тоябыҙ. Ә бындай нескәлек, нәфислек бөгөнгө заман әҙәбиәтенә, журналистикаһына хасмы икән ул? “Әлбиттә, ҡатын-ҡыҙ һәр ерҙә лә, һәр эштә лә ҡатын-ҡыҙ булып ҡала, был юҫыҡта ла шиғриәте аша донъялыҡты шундай нескә күңеле менән тоя, уның матурлығын ябай ҙа, үҙенсәлекле лә, тәбиғи ҙә итеп бирә белгән шағирәне беҙ үҙ һүҙе булған, сая һәм ғәҙел журналист итеп беләбеҙ.\nЗөһрә апайҙың балалар өсөн ижад итеүен дә телгә алырға кәрәк. Уйлап ҡараһаң, бер кешегә нисә төрлө халәт һыйған. Ә бит балалар өсөн яҙыу күптәрҙең ҡулынан килә торған эш түгел, сөнки был осраҡта үҙеңә бала күңелен йөрөтөргә, улар кисергәнде үҙ йөрәгең аша үткәрергә кәрәктер. Һәр хәлдә китапханала барған оҫталыҡ дәресендә ҡатнашыусылар быға асыҡ төшөндө.\n– Уҡыу йортон тамамлағас та, бөтә кеше лә һайлаған һөнәре буйынса эшләп китмәй, төркөмдәге егерменән берәүһе генә журналист булырға мөмкин. Бына бөгөн дә байҡап ултырҙыҡ, “шоңҡарсылар”ҙың етәксеһе Заһитта беҙ ысын журналисты күрәбеҙ. Тимәк, журналистар юҡҡа уҡытылмай тигән һүҙ, – тине Нияз Мәһәҙиев.\nЫсынлап та, филология, журналистика буйынса уҡыу йорттарын тамамлап, “Макдональдс”, “Бургер-кинг”тарҙа официант, баш ҡалабыҙҙың сауҙа үҙәктәрендә консультант булып йөрөгәндәр ҙә юҡ түгел. Әммә һөнәр һайлағанда һәр кемдең үҙ ирке, уҡыу йортон тамамлағас, ҡайҙа эшләргә теләй – һәр кемдең үҙ ихтыяры. Шулай ҙа, әгәр кеше филологияны һәм журналистиканы һайлаған икән, бөтә йәнен-тәнен биреп ошо өлкәлә хеҙмәт итеү өсөн камиллашһа ине. Милләтебеҙҙең рухи һағында тороусылар урынына киләсәк был йәштәр.\nОсрашыу Башҡорт дәүләт университетының филология һәм журналистика факультеты студенттарына ҙур этәргес көс булғандыр. Ғәмәлдә, билдәле башҡорт журналистары Зөһрә Ҡотлогилдина менән Нияз Мәһәҙиевтең оҫталыҡ дәресе бик күп һабаҡ бирҙе беҙгә.